
Praefatio. 


De  salutandi  formulis  Plautinis  Terentianisque.  quoniam 
data  opera  nondum,  quantum  scio,  actum  est,  hac  dissertatione 
disputare  mihi  proposui,  cum  spes  sit  et  Romanorum  morem 
hac  in  re  usitatum  planius  cognitum  iri,  unde  vitae  cotidianae 
imago  aliquantulum  iUustretur,  et  ex  discrepantia,  quae  inter 
duos  illos  poetas  exstat,  de  utriusque  proprietate  scribendi  ali- 
quid  addisci  posse.  Itaque  formulas  illas  primum  interpretatus 
sum,  deinde  Graecas  comparavi,  quae  in  comoediis  occurrunt, 
postremo  de  gestibus  egi. 

Caput  I. 
De  formulis  salutandi. 

§  1.   „salve.-' 

„Salve*'  vel  ,.salvos  sis*'  saepe  legimus  cum  simplici  ad- 
locutione  coniuDCtum.  flaec  est  salutatio  usitata  et  cotidiana. 
Cf.  Stich.  239]  Gelasime,  salve.  Pers.  579]  salvos  sis,  adulescens. 
Similiter  Curc.  234, 414, 455,  Rud.  103,  336, 416,  1303,  Epid.  649, 
Cas.  168,  540,  Truc.  358,  Mil.  1315,  Most.  746,  Poen.  751.  858, 1307, 
Bacch.  536,  587, 1106,  Merc.  283,  Asin.  619,  623,  911,  Capt.  138, 
1009,  Men.  278,  910. 

In  universum  dicendum  est  ,,salve"  varie  adhiberi  posse, 
prout  additamentis,  si  quae  leguntur,  blandis  aut  incommodis 
aut  ironicis  salutationi  sensus  proprius  attribuitur.  Qua  ratione 
salutetur,  singula  verba,  quae  huic  „salve"  apposita  sunt,  statim 
nobis  produnt  irispicientibus  locos  hos:  Poen.  1259,  Cas.  724, 
Mil.  1037. 1382,  Bacch.  170,  775,  Cist.  321,  Curc.  392,  Stich.  649, 
Rud.  310,  Merc.  830,  Pers.  204. 

Multo  blandius  salutatur,  si  simplici  adlocutioni  pronomen 
,.mi^  adiungitur.  Quod  apud  Plautum  nunquam  cum  nomine 
coniungi  docent  exempla  haec:  Stich.  90]  salve,  mi  pater. 
Rud.  1173]  filia  mea,  salve.  Item  Curc.  657,  Poen.  1076,  1158, 
Merc.  809,  947,  Capt.  1006,  Men.  182,  1031,  1125. 

Yoce  ,.multum**  adiecta  magnitice  salutatur  locis  his: 
Pers.  739]  salve  multum.  mi  pater.  Virgo  jia^rjrixcbg  salutem 
dicit  patri,  quem  cupidissime  exspectavit.  Item  Men.775  matrona 
patrem  cum  desiderio  exspectatum  magnifice  salutat.  Pseud.  270 
Ballio  jiaQazQaycpdwv  verbis  utitur:  salve  multum,  serve  Athenis 
pessume. 


Interiectione  antecedente  animi  affectus  eius  qui  salutat 
exprimitur.  Curc.  305]  0  mea  Opportunitas,  Curculio  exoptate, 
salve.  Most.  339]  Eu,  Philolaches,  salve,  amicissume  mi  om- 
uium  hominum.  Cf.  Rud.  358.  1052,  Stich.  583,  Curc.  639, 
Poen.  1039,  1050,  1127,  Bacch.  182,  Men.  137,  1065,  Trin.  48, 
1072,  1163,  1180. 

Denique  id  ,,salve"  vel  ,.salvos  sis",  quod  nullo  verbo  ad- 
iuncto  legitur,  quo  sensu  adhibeatur,  quaerendum  est. 

Epid.  547]  Per.  Compellabo.  Phil.  Orationis  aciem  contra 
conferam.     Per.  Salva  sis.     Phil.  Salutem  accipio  mi  et  meis. 

Philippa  irascitur  Periphani,  quod  se  natamque  perfide  de- 
seruerit.  ,,Orationis  aciem  contra  eum  conferre"  vult.  Sed  hic  non 
habet,  quod  suscenseat.  Quem  cum  se  illam  deseruisse  pudere 
videatur,  appropinquare  cunctatur.  Praeterea  non  bene  scit,  sitne 
revera  ea,  quae  filiam  ei  peperit.  Itaque  eum  non  multum 
locutum  animo  cunctante  salutare  ,.salva  sis*'  bene  iutelle- 
gimus.  Quidquam  iucommodum  tamen  huic  salutationi  nequa- 
quam  inest. 

Rud.  851]  Ples.  Duc  me  ad  lenonem  recta.  ubi  illic  est 
homo?  Labr.  Salve.  Ples.  Salutem  nil  moror.  opta  ocius:  rapi 
te  obtorto  collo  mavis  an  trahi? 

Plesidippus  accurrit,  ut  rationem  reposcat  a  lenone,  qui, 
etsi  iam  pecuniam  ab  adulescente  pro  amata  eius  acceperat, 
tamen  puellas  abducere  ausus  est.  Labrax.  ubi  illum  conspexit, 
timore  terretur  vs.  844  ,.nunc  pol  ego  perii,  Plesidippus  eccum 
adest".  Ne  statim  in  ius  vocetur  timet  atque  se  innocentem 
esse  affirmat.  Quem  non  ex  animo  salutare  apparet.  Neque 
tamen  incommode  salutem  dicit,  cum  illum  placare  et  sibi  recon- 
ciliare  studeat. 

Epid.  3]  Th.  Oh,  Epidicumne  ego  conspicor?  Ep.  Satis 
recte  oculis  uteris.    Th.  Salve.    Ep.  Di  dent  quae  velis. 

Thesprio  primum  indignatus  Epidicum  se  properantem  pallio 
reprehendere  verbo  ,.salve"  minus  blande  neque  tamen  incom- 
mode  salutat. 

Operae  non  pretium  est,  pertractare  omnes  qui  restant 
locos:  Epid.  558,  Stich.  316,  Curc.  121,  Truc.  123,  260. 


n\ 

Apparet  igitur  eura,  qui  illo  solo  ,,salve''  vel  „salvos  sis" 
salutat.  non  incommode  neque  tamen  blande  vel  ex  animo  vel 
cum  auimi  laetitia  salutem  dicere. 

Apud  Terentium  quoque  cotidiana  salutatio  est  „salve"  cum 
adlocutione  coniunctum.  Hec.  855]  salve,  Pamphile.  Cf.  Hec.731, 
Eun.  560,  850,  Heaut.  427,  And.  267,  906. 

Multo  blandius  salutatur,  si  adlocutioni  pronomen  „mi^ 
adicitur.  Hec.  455]  salve,  mi  pater.  Item  Phorm.  254.  Terentius 
uno  quoque  loco  hoc  „mi"  cum  nomine  coniungit  Eun.455]  salve, 
mi  Thraso.     Quod  apud  Plautum  nunquam  invenimus. 

Hec.  82]  Philotis,  salve  multum.  Ut  supra  apud  Plautum 
ita  hic  quoque  Parmeno  servus  ha*c  salutatione  Philotem  mere- 
tricem  Athenas  redeuntem  magnifice  salutat. 

Interiectione  antecedente  animi  affectus  eius  qui  salutem 
dicit  exprimitur.  Cf.  Adelph.  883]  o  Syre  noster,  salve. 
Cf.  Phorm.  609,  And.  802,  846. 

,.Salve"  sine  adlocutione  usurpatum  minus  blaudum  est 
quam  salutatio  adlocutione  aucta.  Cf.  Aud.  318,  Eun.  304, 1061, 
Adelph.  890. 

Apud  Menandrum  atque  in  aliis  novae  comoediae  frag- 
mentis  cotidiana  salutatio  invenitur  Zajula  81]  x^^Q^>  Mojioxa. 
Zajuia  312]  x^^Q^  ^^-  ^f.  Kock  frg.  II,  p.  402,  297;  Kock  frg. 
III,  p.  96,  329. 

Formulis  Plautinis,  quae  pronomine  „mi'^  adiecto  blandiores 
factae  sunt,  respondent  haec  exempla:  "'EmTgejiovreg  439]  x^^Q^ 
(pikxaTri  yvvai.   Ki^aQioxrjg  73]  X^^^Q^  ndnna  (plkrare. 

Cum  magnifica  salutatione  huius  rationis  Poen.  1050  „o  mi 
hospes,  salve  multum"  conferre  possumus  recoQyog  41]  cb  ;<m^€ 
TioXkd  MvQQivrj. 

Denique  apud  Aristophanem  quoque  similes  invenimus 
formulas. 

Cotidiana  salutatio  legitur  Acharn.  176]  x^^Q^  'A/u(pi^ee. 
Lysistr.  6]  /at^'  co  Ka/iovixrj.     Cf.  Ran.  184,  272,  Eccl.  477. 

Illi  ,,salve"  sine  adlocutione  adhibito  respondet  Pax  149] 
aXkd  ;^a/^£T£.  ^ 

Cum  magnifica  salutatione  „Philotis,  salve  multum"  (Hec.82) 
conferre  possumus  Kan.  164]  xal  yalQe  nolX  (hdekcpe. 

§  2.    „saluto." 

Pseud.  453]  Pseud.  Itur  ad  te,  Pseudole.  orationem  tibi 
para  advorsum  senem.  eruni  saluto  primum,  utaequomst;  postea, 
si  quid  superfit,  vicinos  impertio. 

„Salve*'  in  hoc  verborum  contextu  adhiberi  non  poterat. 
Ceterum  Pseudolus  non  simplicibus  verbis  utitur,  sed  cum 
dignitate  et  gravitate  loquitur.  Cf.  vs.  458:  „Statum  vide  ho- 
minis,  Callipho,  quam  basilicum!" 

Item  Rud.  1055  (iterum  te  saluto)  ,,salve"  minime  usur- 
pari  poterat. 

Cist.  723]  Ha.  Mi  homo  et  mea  mulier,  vos  saluto.  Phan. 
Et  nos  te.  sed  quid  quaeritas? 

Halisca  amisit  cistellam,  quam  ante  aedes  accepit  et  in 
manibus  tenuit.  671  sqq.  lamentatur,  quoniam  ue  poenas  det 
timet.  Ipsos  spectatores  orat,  ut  indicium  faciant  sibique  dicant, 
„quis  eam  apstulerit  quisve  sustulerit  et  utrum  hac  an  illac  iter 
institerit"  (vs.  679).  Cum  Phanostratam  Lampadionemque  con- 
spexerit,  ex  his  quoque  quaerit,  num  forte  sciant,  ubi  sit,  quod 
perdidit.  Ambos  simul  blandissime  adloqui  et  salutare  vult. 
Itaque  non  bene  verbo  „salve"  salutem  dicere  potest.  Praeterea 
usitatum  „salve''  minime  in  hoc  proprium  ethos  quadraret. 

Poen.621  haec  formula  sollemniter  adhibetur:  ,,AetoIi  cives 
te  salutamus,  Lyce,  quamquam  hanc  salutem  ferimus  inviti  tibi 
et  quamquam  bene  volumus  leniter  lenonibus*'. 

Curc.  147]  Ph.  Pessuli,  heus  pessuli,  vos  saluto  lubens,  vos 
amo,  vos  volo,  vos  peto  atque  opsecro,  gerite  amanti  mihi  morem, 
amoenissumi,  fite  caussa  mea  ludii  barbari,  sussilite,  opsecro, 
et  mittite  istanc  foras  quae  mihi  misero  amanti  ebibit  san- 
guinem. 

Phaedromus  naQaxkavoiM^Qcp  suo  pessulos  adloquitur  atque 
salutat.  Necessarium  est  salutationem  quadrare  in  adulescentis 
animi  affectum.    Cui  loco  proprium  ethos  subesse  nemo  neget. 

Nonnullis  igitur  locis  pro  ,,saluto"  usitatum  „salve"  om- 
nino  non  adhiberi  poterat,  nonnullis  proprium  ethos  suberat. 
Haec  salutatio  nequaquam  cotidiana  est.  Apud  Plautum  raro 
invenitur,  apud  Terentium  atque  in  exemplis  Graecis  omnino 
desideratur. 

§  3.    ^iubeo  te  salvere^. 

Truc.  575]  Cyam  ....  attat!  eccam  adest  propinque.  credo 
audisse  ha.ec  me  ioqui.  pallida  est,  ut  peperit  puerum.  adloquar 
quasi  nesciam.  iubeo  vos  salvere.  Ph.  Et  nos  te.  Geta,  quid 
agis?  ut  vales? 

Cyamus  a  Diniarcho  iussus  est,  ad  Phronesium  amatam 
dona  ferre  et  quinque  argenti  minas.  Iratus  est,  quod  haec 
meretrix  erum  miserum  sua  blanditia  intulit  in  pauperiem  at- 
que  bonis,  luce,  honore,  amicis  privavit  (cf.  vss.  572sq.).  At- 
tamen  iram  suam  abdere  studet.  Vs.  577  salutem  dicit,  ut  decet: 
„iubeo  vos  salvere*'.  Quam  salutationem  nos  ita  recte  inter- 
pretari,  ex  blanda  quoque  Phronesii  resalutatione  coguoscere 
possumus. 

Curc.  560]  Th.  lusseram  salvere  te.  Capp.  Therapontigone 
Platagidore,  salve;  salvos  quom  advenis  in  Epidaurum,  hic  hodie 
apud  me  —  numquam  delinges  salem. 

Therapontigonus  miles  a  Cappadoce  lenone  Planesium 
puellam  emerat,  hanc  tamen  ei  permiserat,  quamdiu  abesset. 
Nunc  ex  Caria  redit.  Quoniam  scena  antecedente  inteliexit 
se  argento  apud  Lyconem  argentarium  deposito  defraudatum 
esse,  quam  celerrime  a  Cappadoce  virginem  reposcit.  Se  rursus 
deceptum  esse  hoc  loco,  quo  salutem  dicit,  nondum  scit.  Ita- 
que  propere  quidem,  attamen,  ut  aequum  est,  salutat:  „iusseram 
salvere  te''.  Hoc  ..iusseram''  mirum  est,  nisi  hoc  loco  non  in- 
venitur.  Difficile  est  explicatu,  quid  sibi  velit.  Mihi  quidem 
significare  videtur:   iam  pridem  te  salutare  et  convenire  volui. 

Asin.  296  hac  formula  magnifice  salutatur:  iubeo  te  salvere 
voce  summa,  quoad  vires  valent. 

Cas.  1  prologus  sollemniter  incipit  verbis:  salvere  iubeo 
spectatores  optumos. 

Rud.  263]  Pa.  lubemus  te  salvere,  mater.  Pt.  Salvete, 
puellae.  sed  unde  vos  ire  cum  uvida  veste  dicam,  opsecro,  tam 
maestiter  vestitas? 

Puellae  ambae  e  mari  eiectae  cum  uvida  veste  fano  deae 
appropinquant.  Opum  egentes  genua  Ptolemocratiae  amplecti 
volunt.  Ambas  multa  cum  veneratione  salutem  dicere  vel  ad- 
locutio  „mater"  docet. 

Cas.  967]  Ly.  Perii.  fusti  defloccabit  iam  illic  homo  lumbos 
meos.  hac  iter  faciundumst,  nam  illac  lumbifragiumst  obviam. 
Cleost.  lubeo  te  salvere,  amator. 

Lysidamus  infestis  digitis  laceratus  in  scaenam  prodit  nocte 
nuptiali  acta  cum  Chalino  servo  Casinae  veste  induto.  Quem 
uxor  cum  ludibrio  et  ironice  salutat:  ,.iubeo  te  salvere,  amator.'* 

Most.  568  Tranio  servus  Misargyridi  danistae,  qui  servum 
erumque  sibi  neque  faenus  neque  sortem  argeuti  dare  aegre  fert, 
salutem  dicit,  ut  decet:  „salvere  iubeo  te,  Misargyrides,  bene." 

Apud  Terentium  hanc  invenimus  salutationem  And.  533] 
Si.  lubeo  Chremetem  .  .  .  Ch.  0  te  ipsum  quaerebam.  Si.  Et 
ego  te:  optato  advenis. 

Simo  salutem  dicit:  ,.iubeo  Chremetem  .  ."  Chremes  non 
modo  non  resalutat,  vero  etiam  Simonem  salutantem  interrumpit, 
cum  dicat:  „o  te  ipsum  quaerebam".  Simo  salutem  nou  reddi 
minime  aegre  fert,  sed  blande  pergit:  „et  ego  te:  optato  ad- 
venis"'.  Hoc  loco  apparet  Simonem  ex  animo  et  familiariter 
salutem  dicere. 

Eadem  salutatio  voce  „plurimum"  adiecta  etiam  blandior 
facta  est  Adelph.  460]  De.  Adibo.  salvere  Hegionem  plurimum 
iubeo.    He.  Oh,  te  quaerebam  ipsum:  salve,  Demea. 

Qua  in  salutatione  adhibenda  duo  illi  poetae  inter  se 
differre  videntur.  Quam  cum  Plautus  ita  usurpet,  ut  nomen, 
si  memorare  vult,  iuxta  formulam  adponat  (Most.  568  salvere 
iubeo  te,  Misargyrides,  bene),  Terentius  pro  verbo  „te"  nomen 
ipsum  iuserit  (Adelph.  460  salvere  Hegionem  plurimum  iubeo). 
Qua  ratione  formulam  apud  Terentium  familiariorem  factam 
esse  locis,  quibus  legitur,  conexu  veri  fit  simile. 

Exempla  Graeca  salutationem  similem  non  praebent. 


§  4.    „saIvom  te  venire  gaudeo*'. 

Stich.  583]  Gel.  .  .  o  sperate  Pamphilippe,  o  spes  mea, 
0  mea  vita,  o  mea  voluptas,  salve.  salvom  gaudeo  peregre  te 
in  patriam  rediisse. 

Vera  atque  propria  salutatio  est  „.  .  o  mea  voluptas,  salve". 
Cui  adiungitur  formula  „salvom  gaudeo  peregre  te  in  J)atriam 
rediisse^.     Quae    plerumque    verae    salutationi    apposita    est. 

Cf.  Most.  448,  1128,  Bacch.  456,  Truc.  504,  Curc.  306,  561, 
Epid.  7,  128,  395,  Trin.  1073,  1097,  Poen.  686. 

Formulam  ,,salvom  te  venire  gaudeo"  solam  adhiberi  neque 
cum  alia  salutatione  cohaerere  non  invenimus  nisi  locis  Mil.  897, 
Most.  805,  de  quibus  deinde  ageraus.  Milite  897  excepto  his 
verbis  is  salutatur,  qui  peregre  redit.  Qui  cum  blandius  appellari 
soleat,  salutationi  vel  resalutationi  formula  adicitur,  qua  alterum 
de  alterius  reditu  gaudere  exprimitur. 

Non  minus  blande  saiutatur  Mii.897]  venire  salvom  gaudeo, 
lepide  hercle  ornatus  incedis. 

Etsi  hic  formula  nostra  cum  alia  salutatione  non  conexa 
est,  tamen  non  sola  usurpatur,  sed  cum  verbis  quae  sequuntur 
arte  cohaeret.  Palaestrio  convenit  Feriplectomenum  et  puellas, 
quae  vestem  mutaverunt.  In  eo  est,  ut  quomodo  rem  aggrediantur 
et  militem  ludificentur  denuo  inter  se  colloquantur. 

Nunc  accedamus  ad  Most.  804]  Tr.  Senex  illic  est.  em,  tibi 
adduxi  hominem.  Si.  Salvom  te  advenisse  peregre  gaudeo,  Theo- 
propides.  Th.  Dei  te  ament.  Si.  Inspicere  te  aedis  has  velle 
aiebat  mihi.  Th.  Nisi  tibi  est  incommodum.  Si.  Immo  com- 
modum.  i  intro  atque  inspice. 

Tranio  servus  a  Simone  petivit,  ut  Theopropidem  aedes 
inspicere  siueret.  Erus  hunc  domum  in  exemplum  assumere 
velle  retur.  Itaque  illam  monstrari  iubet.  Hoc  uno  loco 
formula  ,,salvom  te  advenisse  peregre  gaudeo"  sola  neque  cum 
alia  salutatione  conexa  invenitur.  Qua  ratione  comitatem  paulo 
imminui  consentaneum  est.  Ita  apparet  hic  non  tam  blande 
quam  locis  hac  paragrapho  adhuc  allatis  salutem  dici.  Neque 
tamen  satis  blande  salutari  negari  potest. 

Formula  nostra  his  locis  Terentianis  cum  alia  salutatione 
cohaeret:  Heaut.  407,  Phorm.  255,  286,  610,  Hec.  353. 

Attamen  hic  Terentius  a  Plauto  differt.  Cum  apud  hunc 
formula  facta  sit,  eadem  verba  apud  illum,  quid  proprio  sensu 
sibi  velint,  etiam  in  se  habent.  Unicuique  locos  quos  uominavi 
Terentianos  inspicienti  persuadebitur  verba  nostra  hic  proprio 
sensu  intellegi  velle  i.  e.  alterum  dicere  velle  se  revera  de  ad- 
ventu  alterius  gaudere. 

Apud  eundem  duos  invenimus  locos,  quibus  haec  verba 
sola  neque  cum  vera  salutatione  conexa  leguntur: 

Adelph.  78]  Micio.  et  certe  is  est.  Nescio  quid  tristem 
video:  credo,  iam  ut  solet  iurgabit.  salvom  te  advenire,  Demea, 
gaudemus.    De.  Ehem,  opportune:  te  ipsum  quaerito. 

Micio  Demeam  rusticum  causam  iurgii  iam  rursus  illaturum 
suspicatur:  ,,credo,  iam  ut  solet  iurgabit."  Itaque  ille  verba 
nostra  sola  adhibens  non  tam  blande  salutem  dicit,  quam 
salutasset,  nisi  quidquam  mali  animo  praesagivisset. 

Eun.  976]  Pa.  Quis  homost?  ehem,  salvom  te  advenire, 
ere,  gaudeo.  Se.  Quem  praestolare?  Pa.  Perii:  iingua  haeret 
metu.  Se.  Quid  est  quod  trepidas?  satine  salve?  dic  mihi. 
Pa.  Ere,  primum  te  arbitrari  id  quod  res  est  velim:  Quidquid 
huius  factumst,  culpa  non  factumst  mea. 

Parmeno  servus,  quoniam  ne  poenas  det  timet,  erum  non 
cum  animi  laetitia  salutare  potest.  Jta  verbis  nostris  utitur 
solis  neque  ea  cum  usitato  ,,salve"  coniungit.  Quod  faceret, 
si  multo  blandius  salutem  dicere  posset. 

Itaque  dicendum  est  apud  Terentium  quoque  comitatem, 
qua  salutatur,  imminui,  si  verba  ,,salvom  te  venire  gaudeo" 
a  salutante  sola  adhibentur  neque  cum  alia  salutatione  con- 
iunguntur. 

In  exemplis  Graecis  formula  similis  desideratur. 

§  5.    De  tertiae  personae  salutatione. 

Consideremus  primum  nonnullas  formulas  in  epistula  ad- 
hibitas : 

Pseud.  41]  Ps.  ,,Phoeniciuni  Calidoro  amatori  suo  per  ceram 
et  lignum  litterasque  interpretes  salutem  mittit  et  salutem  abs 
te  expetit,  lacrumans  titubanti  animo,  corde  et  pectore." 

Pers.  501]  Dor.  ,.Salutem  dicit  Toxilo  Timarchides  et 
familiae  omni." 

Curc.  429]  Lyc.  ,,Miles  Lyconi  in  Epidauro  hospiti  suo 
Therapontigonus  Platagidorus  plurimam  salutem  dicit.'' 

Bacch.  734]  Mnes.  „Mnesilochus  salutem  dicit  suo  patri." 

In  epistula  igitur  has  invenimus  salutationes:  Alter  alteri 
salutem  mittit  et  salutem  expetit;  alter  alteri  salutem  dicit; 
alter  alteri  plurimam  salutem  dicit. 

Verba  ,,salutem  dicit*'  et  „plurimam  salutem  dicit*'  usitatas 
formulas  esse,  quarum  haec  illa  blandior  est,  satis  constat. 


,( 


—     16     — 


Aliter  res  se  habet  Pseud.  41,  quo  loco  verba  legimus: 
„Phoenicium  Calidoro  salutem  mittit  et  salutem  expetit." 
Quod  puella  scribit  ad  amatorem.  Quem  Phoenicium,  ut  se 
cito  emptu  a  lenone  liberet  monet,  ne  in  militis  Macedonici 
manus  perveniat.  Ita  demum  bene  intellegimus,  quid  sibi  velint 
yerba  „salutem  mitt*it  et  salutem  expetit.'*  Quae  non  quadrant 
nisi  hunc  in  conexum. 

Primum    igitur    tertia   persona   invenitur,    si    per    litteras 

salutatur. 

Nunc  ad  eos  accedamus  locos,  quibus  tertiae  personae 
sahitatio  in  sermone  adhibetur. 

Pseud.  982]    Sim.    Erus    meus    tibi    me    salutem    multam 

Toluit  dicere. 

Qui  locus  notam  formulam  praebet:  ,,aher  alteri  multam 
salutem  dicit*'.  Ita  tertis^  persona  quoque  invenitur,  si  per 
Duntium  salus  nuntiatur. 

Una  simul  tractemus  duos   inter   se   simillimos  locos,   qui 

sequuntur: 

Truc.  515]  Strat.  Mars  peregre  adveniens  salutat  Nerienem 
uxorem  suam.  quom  tu  recte  provenisti  quomque  es  aucta  liberis, 
gratulor,  quom  mihi  tibique  magnum  peperisti  decus. 

Amph.  676]  Amph.  Amphitruo  uxorem  salutat  laetus 
speratam  suam,  quam  omnium  Thebis  vir  unam  esse  optimam 
diiudicat,  quamque  adeo  cives  Thebani  vero  rumiferant  probam. 

Bellator,  qui  ex  belio  redit,  naQaxQaycpdwv  salutem  dicit 
uxori  eamque  honorificis  verbis  prosequitur.  Hac  igitur  salu- 
tatione  utitur,  postquam  diu  afuit. 

Bacch.  241]  Chrys  .  .  .  adibo  hunc,  quem  quidem  ego  hodie 
laciam  hic  arietem  Phrixi,  itaque  tondebo  auro  usque  ad  vivam 
cutem.  servos  salutat  Nicobulum  Chrysalus. 

Ita  Nicobulo,  qui  diu  afuit,  Chrysahis  servus  salutem  dicit. 

Trin.  1151]  Ch.  Quis  hic  est,  qui  huc  ad  nos  incedit? 
Lys.  Charmidem  socerum  suom  Lysiteles  salutat. 

Lysiteles  fiiiam  Charmidis  in  matrimonium  sibi  petit  a 
Lesbonico  eius  filio,  cum  pater  ipse  absit.  Paulo  post  hic  ex 
Asia  redit  atque,  dum  cum  CaHicie  amico,  qui  rem  familiarem 
eius  administravit,  colloquitur,  Lysitelem  virginem  petere  certior 
fit.     Subito   hic  accedit   atque   apud  Charmidem   se  introducit 

generum,   cum   his   verbis  salutet:    ,,Charmidem  socerum  suom 
Lysiteles  salutat''. 

Poen.  683]  Lyc.  It  ad  me  lucrum.  CoU.  Illud  quidem 
quorsum  asinus  caedit  calcibus.  Lyc.  Blande  hominem  com- 
pellabo.  hospes  hospitem  salutat. 

Lycus  leno  se  magnos  quaestus  praedasque  a  CoIIybisco 
facturum  esse  sperat.  Itaque  hunc  blande  compellat  et  apud 
eum  se  introducit  verbis:  ,.hospes  hospitem  salutat''. 

Mil.  898]  Per.  Beue  opportuneque  obviam  es,  Palaestrio. 
em  tibi  adsunt,  quas  me  iussisti  adducere  et  quo  oruatu.  Pal. 
eu,  noster  esto.  Palaestrio  Acroteleutium  salutat. 

Palaestrio,  verus  doli  auctor,  qui  Acroteleutium  nondum 
usquam  vidit  neque  cognovit,  apud  hanc  se  introducit  cum 
dicat:   ,.PaIaestrio  Acroteleutium  salutat.*' 

Haec  igitur  tertiae  personae  salutatio  adhibetur  aut  ab  eo, 
qui  se  apud  aliquem  introducit,  aut  ab  eo,  qui  alteri  salutem 
dicit,  postquam  ipse  vel  alter  diu  afuit. 

Deinde  etiam  tres  loci  Plautini  tractandi  sunt,  quibus  pro 
voce  ,.salutat-'  alia  verba  adhibentur  ita  ut  rarum  genus  di- 
ceudi  exsistat. 

Epid.  126]  Ep.  aggrediar  hominem.  advenientem  peregre 
erum  Stratippoclem  impertit  salute  servos  Epidicus. 

Quae  formula  hic  eodem  sensu  adhibetur  quo  simplex 
„alter  alterum  salutat*'.  Servus  ero,  qui  diu  afuit  et  peregre 
redit,  his  verbis  salutem  dicit.  Epidicus  sibi  contigisse  gaudet, 
ut,  quod  Stratippocles  ei  mandaverat,  assequeretur.  Ei  enim 
puellam  adducit,  quam  hic  toto  ex  animo  possidere  studet. 

Trin.  435]  Phil.  Erum  atque  servom  plurumum  Philto  iubet 
salvere,  Lesbonicum  et  Stasimum. 

Philto  venit,  ut  pro  filio  sororem  Lesbonici  uxorem  poscat 
(cf.  vss.  442sqq.).  Verba  hoc  loco  nimia  arte  composita  sunt. 
Formula  includitur  nominibus  eorum,  qui  salutantur,  cum 
media  in  enuntiatione  is,  qui  salutem  dicit,  nominetur.  Philto 
laeto  animo  elatus  salutatione  hoc  momento  temporis  digna 
uti  vult. 

Pseud.  1293]  Ps.  Vir  malus  viro  optumo  obviam  it.  Sim. 
Di  te  ament,  Pseudole. 

Forberg.  o 

„Vir  malus"  Pseudolus  potus  et  coronatus  Simonem  „virum 
optumum*'  de  pacto  admonet,  ut  pecuniam  accipiat,  quam  ilie 
se  daturum  promisit.  Quoniam  formula  ,.di  te  ament^  non 
salutari,  sed  solum  resalutari  potest,  verba  ,,vir  malus  viro 
optumo  obviam  it"  pro  salutatione  adhiberi  apparet.  Quae  non 
quadrant  nisi  huuc  in  conexum. 

Salutatio  tertiae  personae  apud  Terentium  semel  invenitur 
Eun.  267]  Gn.  Sed  Parmenonem  ante  ostium  hoc  astare  tristem 
video,  rivalis  servom:  saiva  res  est.  ni  mirum  homines  frigent. 
Nebulonem  hunc  certumst  ludere.  Pa.  Hisce  hoc  munere  arbi- 
trantur  suam  Thaidem  esse.  Gn.  Plurima  salute  Parmenonem 
summum  suom  impertit  Gnatho. 

Ut  versibus  267  sqq.  demonstratur,  Gnatho  Parmenonem 
ludificari  vult.  Parasitus  servum  ironice  salutat  verbis  obser- 
vantiae  plenis  atque  huic  minime  aptis. 

Exemplaria    Graeca    salutationem    similem    non   praebent. 

§  6.    ^quid  agis?"    „quid  agitur?-*    „quid  fit?-' 

Primum  laudo  Hor.  sat.  I,  9,  3,  cum  de  formula  nostra 
plurimum  doceat: 

accurrit  quidam  notus  mihi  nomine  tantum 

arreptaque  manu  ,.quid  agis,  dulcissime  rerum?" 

„suaviter,  ut  nunc  est**  inquam,  „et  cupio  omnia  quae  vis^. 

Vide,  quod  Heinze  in  editione  de  his  versibus  dicit.  Quo 
loco  apparet  ,.quid  agis?-'  familiari  sensu  adhiberi.  Quam  ad 
interrogationem  primum,  ut  exspectamus,  respondetur  „suaviter, 
ut  nunc  est*",  deinde,  ut  aequum  est,  gratiae  aguntur  „cupio 
omnia  quae  vis".  Videbimus  similibus  verbis  apud  Plautum 
gratias  agi  et  resaiutari  solere.  Cf.  Poen.  1055]  di  dent  tibi 
omnes  quae  velis. 

Videamus,  qua  ratione  formula  nostra  apud  Plautum 
usurpetur. 

Rnd.  1052  legimus  ,,salve,  Gripe.  quid  fit?^  Quo  loco 
salutationi  adiungitur  ,,quid  iit?"  Quae  verba  si  sola  iuveniuntur, 
vera  atque  propria  salutatio  deest.  Qua  ratione  oritur  formula 
familiaris.  Ad  quam,  si  etiam  percipitur  ut  interrogatio,  varie 
responderi  potest:  Respondetur  blanda  interrogatione  Stich.528] 

Pam.  Quid  agitur,  Epignome?  Ep.  Quid  tu?  vel  blandis  verbis 
Most.  719]  Sim.  Quid  agis?    Tr.  Hominem  optumum  teneo. 

Nonnullis  locis  verba  „quid  agis?*'  proprio  sensu  ,.quid 
facis?"  intellegi  volunt  eodemque  sensu  respondetur.  Cas.  577] 
Ly.  Quid  agis,  mea  festivitas?    CI.  Te  ecastor  praestolabar. 

Saepe  formula  nostra  sensu  interrogationis  intellegi  desita 
est.  His  locis  responsum  omnino  non  datur.  Cf.  Merc.  366] 
Ch.  Quid  fit,  pater?  De.  Unde  incedis,  quid  festinas,  gnate  mi? 
Merc.  963]  Ly.  Quid  agis?  quid  fit,  Eutyche?  Eu.  Optuma 
opportunitate  ambo  advenistis. 

Qua  formula  familiari  servum  cum  patrono  collocutum  non 
uti  consentaneum  est.  Tamen  Mil.  170  Palaestrio  servus  Peri- 
plectomenum  ita  salutat.  Sed  hoc  maxime  proprium  est  rationis, 
quae  hic  inter  patronum  servumque  intercedit. 

Haec  formula  Plauti  praecipue  propria  est.  Uno  solo  loco, 
quo  invenitur,  Terentiano  formula  nostra  arte  cum  alia  inter- 
rogatione  cohaeret:  Adelph.  768]  Sy.  quid  fit?  quid  tu  es 
tristis?  Quod  cum  pronuntietur,  nullus  sonus  in  formula  nostra 
ponitur. 

In  exemplis  Graecis  formula,  quae  huic  respondeat,  deest. 

§  7.    „valuistin  usque?" 

Epid.  17  legimus:  Ep.  Quid  agis?  perpetuen  valuisti? 
Th.  Varie. 

Qui  locus  docet  ,,perpetuen  valuisti?*'  formulam  familiarem 
esse  eiusdem  modi  atque  ,.quid  agis?"  Quae  ab  eis,  qui  se 
conveniunt,  adhiberi  solet.  Neque  tamen  haec  formula  salu- 
tandi  appellari  potest.  Nam  loco  nostro  formulis  iam  antea 
salutatum  est  vs.  6]  Th.  Salve.    Ep.  Di  dent  quae  velis. 

Praeterea  ad  hoc  „valuistin  usque?^'  non  resalutari  solet, 
sed  solum  responderi:  hoc  loco  „varie*'.  Simile  responsum 
datur  Pers.  23  „hau  probe*',  Stich.  467  „sustentatumst  sedulo", 
Merc.  387  „perpetuo  recte". 

Etiam  haec  formula  Plauti  propria  est.  Apud  Terentium 
et  in  exemplis  Graecis  omnino  desideratur. 

Caput  II. 
De  formnlis  resalntandi. 

§  1.    „salve"  et  „salvos  sis^'  sine  adlocutione  adhibita. 

Rud.  100]  Daem.  Luto  usust  multo,  multam  terram  confode. 
villam  integundam  intellego  totam  mihi,  nam  nunc  perlucet  ea 
quam  cribrum  crebrius.  Ples.  Pater  salveto,  amboque  adeo. 
Daem.  Salvos  sis. 

In  eo  est,  ut  domiuus  servo  mandata  det.  Plesidippus 
accedit  atque  primum  summa  observantia  Daemoni  salutem 
dicit,  deinde  ambobus,  etiam  servo.  Erus  nihil  respondet  nisi 
„salvos  sis''.  Parce  verbis  utitur,  cum  Sceparnio  aspere  in 
adulescentem  peregrinum  invehatur.  Demum  vs.  117  dominus 
servum  tacere  iubet  et  quaerit  „quid  opust,  adulescens?"  Hoc 
loco  ei  quoque  Sceparnio  verbis  rusticioribus  uti  videtur.  quam 
ut  eum  ita  se  diutius  gerere  patiatur.  Primum  autem  erus 
facile  ut  hoc  fiat  permittit.  Quod  hac  re  explicatur,  quod 
Daemones  stomachi  plenus  adulescentis  aditum  sermonemque 
defugere  vult  et  breviter  resalutat.  ,,Salvos  sis*'  cum  Plesidippi 
salutandi  forraula  observantiae  plena  coilatum  blanda  resalutatio 
appellari  nequit.  Mihi  quidem  senex  his  verbis  adulescentem 
repellere  velle  videtur. 

Nunc  de  re  critica  huius  loci  me  aliquid  addere  opus  est. 
Leo  legit  vs.  103  ,.salvos  sis*'.  Quae  verba  bene  quadrare  hunc 
in  conexum  supra  vidimus. 

Sed  Schoellius  scribere  vult  „et  tu  salvos**.  flaud  scio 
an  ,.salvos  sis*'  nimis  iucommodum  esse  et  pro  hoc  usitatam 
salutationem  ponendam  esse  censuerit.  Sed  iam  vidimus,  quo- 
modo  senem  parce  verbis  uti  et  breviter  resalutare  explicetur. 
Itaque  commoveri  non  possumus,  ut  Schoellium  sequamur. 
Accedit  autem  quod  hae  solae  resalutandi  formulae  adhiberi 
solent:  ,,et  tu  salve,  Plesidippe^',  „et  tu,  Plesidippe",  „et  tu 
salve'',  „et  tu".  Nusquam  legimus  „et  tu  salvos  sis"  vel  illud 
Schoellii  „et  tu  salvos",  neque  apud  Plautum  neque  apud 
Terentium.  ' 

Quod  Leo  vs.  103  servum  quoque  resalutare  censet,  infra 
hac  de  re  agemus. 

Curc.  305]  Ph.  0  mea  Opportunitas,  Curculio  exoptate, 
salve.  Curc.  Salve.  Phaed.  Salvom  gaudeo  te  advenire.  cedo 
tuam  mi  dexteram.  ubi  sunt  spes  meae?  eloquere,  obsecro  hercle. 
Curc.   Eloquere,  te  obsecro,  ubi  sunt  meae? 

Therapontigonus    miles    postquam   Epidauri   a   Cappadoce 
lenone    Planesium    puellam    emit,    in    Cariam    profectus    est. 
Virginem  lenoni   permisit,    pecuniam   deposuit  apud   Lyconem 
argentarium,  qui  nemini  daret  nisi  apportanti  epistulam  anulo 
mihtis  obsignatam.     Interea  Phaedromus  Planesium  amare  in- 
cipit    et    redimere   studet.     Ut   sibi   pecuniam   comparet,    Cur- 
culionem  parasitum  in  Cariam  mittit.    Ibi  hic  cognoscit  Thera- 
pontigonum,  qui  potus  ei  quid  sibi  cum  argentario  convenerit 
narrat.    Curculio  milite  anulo  privato  ex  Caria  effugit.    Phae- 
dromus    erus,    ubi    parasitum    aspexit,    salutem    dicit    vs.  305: 
„0  mea  Opportunitas,  Curculio  exoptate,  salve."     Curculio  nihil 
respondet   nisi  „salve".     Dominus  quid  parasitus  assecutus  sit 
audire   animo   exspectat   suspenso.     Sed  ille   verum    parasitum 
se  praebet.    Cum  sibi  conscius  sit  se  aliquid  magnum  perfecisse, 
commoveri  non  potest,  ut  ero  vehementer  et  ardenter  quaerenti 
statim  respondeat.    Primum  parta  gloria  veluti  reposito  honore 
frui   et  praemiis   affici   vult.     Se   plane  defessum  esse  simulat, 
ut  primum   optime   epulari  possit.     In  magnitudinem  sui  facti 
non    quadrare    censet    se,    qui    tantum    perfecerit,    nunc    tam 
simpliciter  et   cito   referre.     Aditum   ad   se    difficilem    reddere 
vult.    Itaque  primum  aspere  se  gerit  atque  orari  vult,  ut  quid 
perfecerit   dicat.     Hic   bene   salutationes,    quas    legimus,    con- 
veniunt.     Phaedromum    vehementi    animi    affectu    salutantem 
parasitus  suo   „salve"  breviter  repellit. 

Bacch.  535]  Pist.  Certe  is  est.  Men.  Is  est.  Pist.  Adibo 
contra  et  contollam  gradum.  salvos  sis,  Mnesiloche.  Mnes.  Salve. 
Pist.  Salvos  quom  peregre  advenis,  cena  detur.  Mnes.  Non 
placet  mi  cena  quae  bilem  movet.  Pist.  Numquae  advenienti 
aegritudo  obiecta  est?  Mnes.  Atque  acerruma.  Pist.  Unde? 
Mnes.  Ab  homine  quem  mi  amicum  esse  arbitratus  sum  antidhac. 
Mnesilochus  rediens  Pistoclerum  Bacchidem  amare  coepisse 
audit.  Cum  duas  Bacchides  esse  nondum  sciat,  illum  amatam 
a  se  abalienasse  arbitratur  gravissimeque  eum  accusat.  Quam- 
quam  Pistoclerus  blande  se  gerit  et  salutat  „salvos  sis,  Mnesi- 

loche",  tamen  hic  breviter  respondet  ..salve**.  Ut  asperis  re- 
sponsis  adversarium  laedere  studet,  ita  brevi  ^salve*'  quoque 
illum  repellero  velle  videtur. 

Bacch.  243]  Chrys  .  .  servos  sahitat  Nicobulum  Chrysalus. 
Nic.  Pro  di  immortales,  Chrysale,  ubi  mist  filius?  Chrys.  Quin 
tu  salutem  primum  reddis  quam  dedi?  Nic.  Salve.  sed  ubi- 
namst  Mnesilochus? 

Erus  cum  pergraviter  ferat,  quod  de  resalutatione  ad- 
monetur,  celeriter  et  breviter  resalutat  ^salve"  atque  rursus  filium 
quaerit.    Quo  „salve"  aliquid  incommodum  latere  nemo  neget. 

Bacch.  583]  Pist.  Quid  istuc?  quae  istaec  est  pulsatio? 
quae  te  mala  crux  agitat,  qui  ad  istunc  modum  alieno  viris 
tuas  extentes  ostio?  fores  paene  exfregisti.  quid  nunc  vis  tibi? 
Par.  Adulescens,  salve.  Pist.  Salve.  sed  quem  quaeritas? 

Pistoclerus  parasitum  sibi  fores  paene  exfringere  indignatur 
et  aspere  in  eum  invehitur  vss.  583 sqq.  Cum  hic,  ut  decet, 
sahitem  dicat,  ille,  quod  iratus  est,  incommode  respondet: 
„salve.  sed  quem  quaeritas?** 

Truc.  355]  Phron.  Quid  tam  inficetu's,  Lemno  adveniens 
qui  tuae  non  des  amicae.  Diniarche,  savium?  Din.  Vah,  vapulo 
hercle  ego  nunc,  atque  adeo  male.  Phron.  Quo  te  avortisti? 
Din.  Salva  sis,  Phronesium.  Phron.  Salve.  hicine  hodie  cenas, 
salvos  cum  advenis? 

Phronesium  excipit  Diniarchum  amatorem  Lemno  red- 
euntem.  Sed  hic  tantum  abest,  nt  amatam  statim  toto  ex 
animo  salutet  artiusque  complectatur,  ut  ianua  introire  paene 
vereatur.  Puella  eum  peregre  reversum  tam  infacetum  esse 
neque  sibi  iam  pridem  savium  dedisse  queritur.  Denique 
Diniarchus  ei  salutem  dicit.  Vero  haec  se  incommode  tractari 
putat  neque,  quid  hic  verbis  suis  miris  (vs.  357)  velit,  percipit. 
Ita  breviter  ,,salve-'  resalutat.  Quod  etsi  non  incommode 
dictum  est,  tamen  dubitari  nequit,  quin  hac  resalutatione  quae- 
dam  animi  offeusio  lateat. 

Men.  775]  Mat.  Ibo  ^dvorsum.  salve  multum,  mi  pater. 
Sen.  Salva  sis.  salven  advenio?  salven  accersi  iubes?  quid  tu 
tristis  es?  quid  ille  autem  abs  te  iratus  destitit?  nescio  quid 
Tos  velitati  estis  inter  vos  duos. 

Inter  virum  et  uxorem  aliquid  iurgii  intercessit.  Femina 
patrem,  ut  se  adiuvet,  arcessit.  Senex  accurrit  et,  etsi  filia 
quid  vellet  nondum  dixit,  tamen  quid  factum  sit  iam  antea 
suspicatur.  Secum  locutus  vituperat  filiam,  quod  marito  ob- 
temperare  nolit.  Matrona  patri  blande  salutem  dicit,  cum  eum 
secum  facturum  seque  defensurum  esse  speret.  Senex  respondet 
«salva  sis".  Atque  etiam  magis  verbis,  quae  sequuntur.  eum 
primum  minime  filiae  partibus  favere  apparet.  Ei  opprobrio 
dat,  quod  rursus  discordia  orta  est.  Ita  resalutatione  quoque 
filiam  repellere  velle  videtur. 

Men.  135]  Pen.  Heus  adulescens.  ecqua  in  istac  pars 
inest  praeda  mihi?  Men.  Perii,  in  insidias  deveni.  Pen.  Immo 
in  praesidium,  ne  time.  M.  Quis  homo  est?  P.  Ego  sum. 
M.  0  mea  Commoditas,  o  mea  Opportunitas,  salve.    P.  Salve. 

Menaechmus  se  uxorem  tandem  iurgio  ab  ianua  abegisse 
gaudet  (vs.  127),  ad  scortum  enim  iturus  est.  Subito  Peniculus, 
qui  verba  eius  captavit,  ei  obviam  obsistit  vs.  135.  Menaech- 
mus  primum  exhorrescit,  deinde,  ubi  illum  cognovit,  salutat: 
„0  mea  Commoditas,  o  mea  Opportunitas,  salve."  Ille  resalutat 
„salve".  Quod  collatum  cum  blandissima  eri  salutatione  in- 
commodum  videtur.  Quod  quomodo  explicaudum  est?  Peni- 
culus  dicit  vs.  125:  ,,IIlic  homo  se  uxori  simulat  male  loqui, 
loquitur  mihi;  nam  si  foris  cenat,  profecto  me,  haud  uxorem 
ulciscitur.*'  Timet  igitur,  ne  cibo  careat.  Idem  nos  docent 
vss.  141  et  142.  Cum  Menaechmus  dicat  vs.  147  ,,dic  hominem 
lepidissimum  esse  me",  ille  ex  eo  quaerit:  „ubi  essuri  sumus?" 
Nunc  quid  Peniculi  intersit,  quid  timeat,  quid  tantopere  in- 
dignetur  non  ignoramus.  Equidem  eundem  stomachum  in- 
dignationemque  illo  solo  ,.salve"  latere  censeo. 

Epid.  547]  Per.  Compellabo.  Phil.  Orationis  aciera  contra 
conferam.  Per.  Salva  sis.  Phil.  Salutem  accipio  mi  et  meis. 
Per.  Quid  ceterum?    Phil.  Salvos   sis:   quod  credidisti   reddo. 

Philippa,  olim  gravida  ex  Periphane,  filiam  peperit.  Hic 
autem  perfide  illam  deseruit.  Insuper  nunc  nata  in  manus 
hostium  pervenit.  Mater  misera  quaerit  perfidum  patrem,  ut 
sibi  filiam  reposcat.  Ex  Philippae  verbis  ..orationis  aciem 
contra  conferam"  quantopere  illi  irascatur  cognoscimus.  Peri- 
phanes  primus   saiutem   dicit.     Illa,   cum  respondeat  ,,salutem 

accipio  mi  et  meis*',  voce  ,.meis"  ad  filiam  spectat.  Denique 
resalutat  „salvos  sis:  quod  credidisti  reddo*'.  Qua  resalutatione 
feminae  offensae  dolor  latet. 

Truc.  515]  Strat.  Mars  peregre  adveniens  salutat  Nerienem 
uxorem  suam.  quom  tu  recte  provenisti  quomque  es  aucta  liberis, 
gratulor,  quom  mihi  tibique  magnum  peperisti  decus.  Phron. 
Salve,  qui  me  iuterfecisti  paene  vita  et  lumine  quique  mihi 
magni  doloris  per  voluptatem  tuam  condidisti  in  corpus,  quo 
nunc  etiam  morbo  misera  sum. 

Enuntiatione  relativa,  quae  formulam  resalutandi  sequitur, 
hic  quoque  Phronesium,  cum  respondeat  ,.salve-',  tristem  re- 
sahitare  et  Stratippoclem  repellere  demonstratur. 

Apud  Plautum  igitur  statuendum  est  ,,salve''  ,.salvos  sis*'  in 
se  vim  repellendi  habere  et  ab  eo  adhiberi  solere,  qui  stomachatur 
vel  tristis  est  vel  incommode  salutem  reddere  vult. 

Qua  cum  summa  duo  loci  Plautini  pugnare  videntur: 

Mil.  900]  Pal.  Palaestrio  Acroteleutium  salutat.  Acr.  Quis 
hic  amabo  est,  qui  tam  pro  nota  nominat  me?  Per.  flic  noster 
architectust.    Acr.  Salve,  architecte.    Pal.  Salva  sis. 

Cui  salutationi  nequaquam  quidquam  incommodum  inest. 
Palaestrio  enim  sola  hac  re,  quod  iam  salutavit,  commovetur, 
ut  tam  breviter  salutem  dicat  ,.salva  sis". 

Item  res  se  habet  Rud.  1173]  Daem.  Filia  mea,  salve. 
ego  is  sum,  qui  te  produxi  pater,  ego  sum  Daemones.  et  mater 
tua  eccam  hic  intus  Daedalis.  Pal.  Salve,  mi  pater  insperate. 
Daem.  Saive.    ut  te  amplector  libeus. 

Daemones  filiam  recognoscit  eamque  amplectitur.  Qui  cum 
una  salutatione  satiari  nequeat,  rursus  salutem  dicit  voce  ^.salve-*. 
Sed  sola  hac  re,  quod  iam  antea  salutavit,  commovetur,  ut 
nunc  tam  breviter  salutem  dicat. 

Ita  ne  his  duobus  quidem  locis  labefactari  potest,  quod 
supra  diximus  illud  solum  „salve-'  vel  „salvos  sis*'  a  resalutante 
adhibitum  apud  Plautum  incommodam  resalutandi  formulam 
esse  atque  vim  repellendi  in  se  habere. 

Quae  resalutatio  apud  Terentium  semel  invenitur: 

Phorm.  253]  De.  Pbaedriam  mei  fratris  video  filium  mi  ire 
obviam.  Ph.  Mi  patrue,  salve.  De.  Salve;  sed  ubist  Antipho? 
Ph.  Salvom  veuire  .  .    De.  Credo;  hoc  responde  mihi. 


Demipho  peregre  reversus  Antiphontem  filium  uxorem  in 
matrimonium  duxisse  audit.  Quam  ob  rem  vehementer  irascitur 
(cf.  vss.  231  sqq.).  Ad  Phaedriae  salutationem  resalutat:  ,,salve; 
sed  ubist  Antipho?*'  A  quo  rationem  reposcere  vult.  Verba 
^salvom  venire  .  .^  interrumpit,  cum  dicat:  ,,credo;  hoc  re- 
sponde  mihi".  Dubitari  nequit,  quin  etiam  brevi  verbo  ,.salve" 
ira  lateat. 

Terentius  igitur  solum  ,.salve"  eadem  ratione  adhibet  at- 
que  Plautus. 

In  exemplis  Graecis  formulam  resalutandi,  quae  huic  soli 
^salve*'  respondeat,  non  invenimus. 

§  2.    ,.salve''  cum  adlocutione  couiunctum. 

Permulti  sunt  loci,  quibus  „salve"  cum  adlocutione  con- 
iungitur.  flaec  est  cotidiana  formula  resalutandi.  Cf.  Trin.  1073] 
salve,  Stasime.  Bacch.  182]  salve,  Chrysale.  Cf.  Mil.  902,  Rud. 
263,  336,  Most.  718. 

Ceterum  verba  huic  „salve"  apposita  quo  sensu  salutetur 
statim  produnt  locis  his:  Pers.  791]  Dordale,  homo  lepidissume, 
salve.     Asin.  297]  gymnasium  flagri,  salveto. 

Si  blandius  resalutatur,  pronomen  ,,mi"  adiungitur.  Curc.658] 
frater  mi,  salve.    Cf.  Pers.  740,  Rud.  1175. 

Trin.  1180]  salve  multum,  gnate  mi.  Ita  pater  peregre 
rediens  filium  magnifice  salutat.  Quo  sensu  hoc  „multum" 
omnibus  locis  adhuc  adhibitum  est. 

Interiectione  antecedente  animi  affectus  eius,  qui  salutem 
reddit,  exprimitur.  Merc.  283]  euge,  Demipho,  salveto.  Cf. 
Curc.  234. 

Apud  Terentium  exempla  cotidianae  resalutandi  formulae 
sunt  haec:  Phorm.  609]  salve,  Geta.  flec.  732]  salve,  Laches. 
Cf.  Adelph.  461,  And.  802. 

Verbo  „mi"  vel  „mea*'  adiecto  hic  quoque  blandius  resa- 
lutatur.    Hec.  456]  gnate  mi,  salve.   flec.  353]  mea  mater,  salve. 

Interiectione  antecedente  animi  affectus  exprimitur.  Phorm. 
286]  oh.  bone  custos,  salve.    Cf,  Heaut.  406,  And.  267,  318. 

In  comoedia  Graeca  formulae  resalutandi  his  respondentes 
non  inveniuntur. 

§  3.    ^et  tu  salve"   „et  tu". 
Legimus  Poen.  1076   ,.et  tu  salve,  Agorastocles."     Haec 
est  cotidiana  resalutandi  formula,   quae  voce   ,,et-'  spectat  ad 
salutationem,  quae  antecedit.    Cf.  Trin.  49,  Cas.  540,  Men.  1133, 

Poen.  1039. 

Rud.  416  Sceparnio  Ampeliscae,  quam  aquam  petere  sa- 
cerdos  Veneris  iussit,  magnifice  salutem  reddit:  et  tu  multum 
salveto,  adulescentula. 

Adlocutione  omissa  comitas,  qua  resalutatur,  imminuitur. 
Stich.  316]  et  tu  salve.  Cf.  Most.  569,  Mil.  1315,  Stich.  90, 
Truc.  123,  Bacch.  1106,  Capt.  1009,  Eud.  1055,  Cist.  724. 

Quae  resalutatio  apud  Terentium  semel  invenitur,  quod 
mirum  videtur.     flec.  83]  et  tu  edepol,  Syra. 

Apud  Menandrum  quoque  exempla  legimus: 
recoQyog  41]  c5  ^fm^f  JioUd  MvQQivr).  (MvQQivrj.)  ndvv  xal  ov  ye. 
Ki^aQiOTYiQ  73]   x^^Q^  ndnna  (pikTare.  (F.)  xal  ov  ye. 

Kock,  com.  Att.  frg.  Ill,  p.  96,  329]  x^^Q^'  ^  FkvxeQiov.  TA. 

xal  ov. 

Denique    etiam    Aristophanes    exempla    huius    resalutandi 

formulae  praebet:  Ran.  164]  vr)  Aia  xal  ov  ye  vyiaive. 

Adlocutione  adiuncta  blandius  resalutatur  Lysistr.  6]  xai 
ov  f  (b  AvoioTQdrrj.     Eccl.  477]  xal  ov  y    (b  XQefirjc. 

Ita  hanc  formulam  apud  Graecos  quoque  saepe  adhiberi 
videmus. 

§  4.    „di  te  ament"  cum  adlocutione  coniunctum. 

lamiam    accedamus    ad   formulas   natura  inter  se   similes 

,,di  te  ament"   „di  dent  quae  velis''.    Quarum  usum  et  vim  si 

ex  locis    quos   afferemus   bene    cognoverimus,    addendum    erit, 

quod  de  earum  origine  concludi  potest.     Primum  igitur  inter- 

pretemur. 

Most.  1128]  Callid  .  .  .  iubeo  te  salvere  et  salvos  cum 
advenis,  Theopropides,  peregre,  gaudeo.  hic  apud  nos  hodie 
cenes,    sic   face.     Th.    Callidamates,    dei    te    ament.    de    cena 

facio  gratiam. 

Callidamates  ex  animo  salutat  Theopropidem  redeuntem 
eumque  ad  cenam  vocat.  Qui  saiutem  reddit  „Callidamates, 
dei  te  ament-'  atque   pro  cena  gratias  agit.    Fieri  non  potest. 


quin  ex  hoc  conexu  nobis  cum  blandissima  resalutandi  formula 
rem  esse  concludamus. 

Pseud.  1293]  Ps.  Vir  malus  viro  optumo  obviam  it.  Sim. 
Di  te  ament,  Pseudole. 

flic  quoque  erum  servo,  qui  potus  et  coronatus  se  ab 
inimico  victoriam  reportasse  gaudet,  ex  animo  salutem  reddere 
apparet. 

,.Di  te  ament"  cum  adlocutione  coniunctum  blandissimo 
sensu  adhiberi  solet.  Quod  patebit  inspicienti  locos  hos:  Aul.  183, 
Poen.  751,  Bacch.  457.  Capt.  138  formulam  ,.di  te  bene  ament, 
flegio"  voce  ,,bene*'  addita  aliis  blandiorem  esse  consentaneum 
est.    Men.  278  loco  adlocutionis  legitur  ,,quisquis  es". 

Restat,  ut  de  his  locis  dicam: 

Poen.  858]  Mil.  Salvos  sis,  Synceraste.  Sync.  0  Milphio, 
di  omnes  deaeque  ament  .  .  .  Mil.  Quemnam  hominem?  Sync. 
Nec  te  nec  me.  Milphio,  neque  erum  meum  adeo.  Mil.  Quem 
ament  igitur?  Sync.  Aliquem,  dignus  qui  siet.  nam  nostrorum 
nemo  dignust. 

Syncerastus  resalutat:  „o  Milphio,  di  omnes  deaeque 
ament  .  .  ."  Mirum  est  deas  quoque  commemorari,  quod  fieri 
non  solet.  Moram  facit  dicendi,  ubi  vocem  ,,ament"  pronuntiavit. 
Cum  quem  ament  non  dicat,  Milphio  quaerit:  „Quemnam  homi- 
nem?"  Syncerastus  tantum  abest,  ut  illud  „te-',  quod  deerat, 
adiungat,  ut  verbis  pergat,  quibus  facetiarum  aliquid  inest. 

Pers.  204]  Soph.  Paegnium,  deliciae  pueri,  salve.  quid  agis? 
utvales?  Paeg.  Sophoclidisca,  di  me  amabunt.  Soph.  Quid  me? 
Paeg.  Utrum  hercle  di  volent:  sed  si  ut  digna  es  faciant,  odio 
hercle  habeant  et  faciant  male. 

Nos  exspectamus  „Sophoclidisca,  di  te  amabunt".  Sed, 
cum  Paegnium  respondeat  „SophocIidisca,  di  me  amabunt",  hic 
quoque  formula  resalutandi  in  facetum  dictum  mutatur. 

Aliquid  novum  praebent  hi  loci:  Most.  717]  Tr.  di  te  ament 
plurimum,  Simo.     Si.  Salvos  sis,  Tranio. 

Pers.  16]  Tox.  0  Sagaristio,  di  ament  te.  Sag.  0  Toxile, 
dabunt  di  quae  exoptes. 

Negari  nequit  his  locis  formula  nostra  salutari,  non  resa- 
lutari.  Quod  maxime  mirum  est.  Sed  videmus  usum  Plautinum 
hic  etiam  liberum  esse.    In  universum  hoc  tamen  tenendum  est 


''  '  , 

hanc  resalutandi  esse  formulam.    Quod  quomodo  explicandum 
sit,  in  fine  sextae  paragraphi  dicendum  erit. 

Quae  resalutatio  et  apud  Terentium  et  apud  Menaudrum 
desideratur. 

§  5.    „di  te  ament"  sine  adlocutione  adhibitum. 

Saepissime  quoque  verbis  „di  te  ament"  solis  resahitatur 
neque  adlocutio  additur.  Nobis  nunc  quaerendum  est,  quomodo 
haec  formula  adhibeatur,  ut  deinde  videamus,  utrum  inter  hanc 
et  eandem  adlocutione  auctam  aliquid  intersit  (velut  ita  ut 
„salve"  cum  adlocutione  coniunctum  a  solo  ,.salve*'  differt)  necne. 

Most.  805]  Si.  Salvom  te  advenisse  peregre  gaudeo,  Theo- 
propides.  Th.  Dei  te  ament.  Si.  Inspicere  te  aedis  has  velle 
aiebat  mihi.  Th.  Nisi  tibi  est  incommodum.  Si.  Immo  com- 
modum.  i  iutro  atque  inspice.  Th.  At  enim  mulieres  —  Si. 
Cave  tu  ullam  tlocci  faxis  mulierem.  qua  libet  perambula  aedis 
oppido  tamquam  tuas. 

Ubique  verba  summae  comitatis  leguntur.  Praeterea  Theo- 
propidi  tilium  a  vicino  aedes  emisse  gaviso  uon  est,  quod  non 
blande  reddat  salutem.  Itaque  ad  sententiam  adducimur,  ut 
verbis  ,.di  te  ament"  solis  quoque  blando  sensu  resalutari  putemus. 

Idem  docent  Most.  341,  Curc.  455. 

Deinde  tractemusPseud.270]  Bal.Compellabo.  salve  multum, 
serve  Athenis  pessume.  Ps.  Di  te  deaeque  ament  vel  huius 
arbitratu  vel  meo,  vel  si  dignu's  alio  pacto,  neque  ament  nec 
faciant  bene. 

Ballio  jiagaTQaycpdcdv  salutem  dicit  ,.salve  multum,  serve 
Athenis  pessume*'.  Pseudolus  formulam  resalutandi  in  facetum 
dictum  mutat.  Ut  supra  Poen.  859  ita  hic  quoque  deae  com- 
memorantur. 

Vera  atque  propria  formula  est  ,.di  te  ament".  Quae  si 
mutatur  vel  verbis  augetur,  facetiarum  aliquid  inest.  Cf.  etiam 
Rud.  13u3]  di  te  ament  cum  inraso  capite. 

Non  dico  inter  formulam  ,.di  te  amenf  et  eandem  ad- 
locutione  auctam  nihil  interesse.  Quam  blandiorem  esse  quam 
illam  negari  nequit.  Attamen  mirum  est  inter  has  formulas 
tantam  differentiam  non  posse  statui  quantam  inter  „salve"  cum 
adlocutione    coniunctum    et    solum   ,,salve".     Quod   hoc  modo 


—     29     — 

explicandum  esse  censeo:  ,,salve'*  et  „salvos  sis"  ita  erant  usu 
attrita,  ut  sola  sine  adlocutione  adhibita  aliquid  incommodum 
et  asperum  in  se  haberent  atque,  si  quis  blande  resalutare 
vellet,  adlocutionem  quoque  addi  opus  esset.  Sed  formulam 
„di  te  ament"  semper  animo  vero  et  sincero  adhiberi  ex  verbis 
ipsis  cognosci  poterat,  sive  adlocutio  adiciebatur  sive  deerat. 
Haec  quoque  formula  Plauti  praecipue  propria  est.  In- 
venitur  neque  in  exemplis  Graecis  neque  apud  Terentium. 

§  6.    ,,di  dent  quae  velis." 

Pers.  480]  Tox.  Hunc  hominem  ego  hodie  in  trasennam 
doctis  deducam  dolis,  itaque  huic  insidiae  paratae  sunt  probe. 
adgrediar  virum.  quid  agis?  Dor.  Credo.  Tox.  Unde  agis  te, 
Dordale?     Dor.  Credo  tibi.  di  dent  quae  velis. 

Cum  Toxilus  Dordalum  adloquatur,  hic  breviter  verba  eius 
quasi  interrumpens  respondet:  ,,credo".  Similiter  Truc.  504 
Stratophanes  verba  Astaphii  interrumpit  voce  „scio".  Toxilo 
interrogante  „unde  agis  te,  Dordale?"  hic  rursus  responsura 
dat  „credo  tibi"  atque  adicit  „di  dent  quae  velis".  Quoniam 
illo  „credo"  aliquid  incommodum  continetur,  verbis  „di  dent 
quae  velis"  quoque  similem  fortasse  ironicum  sensum  inesse 
verisimile  est. 

Stich.  465]  Gel  .  .  .  o  Epignome,  ut  ego  nunc  te  conspicio 
Mbens,  ut  prae  laetitia  lacrimae  prosiliunt  mihi.  valuistin  usque? 
Epig.  Sustentatumst  sedulo.  Gel.  Propino  tibi  salutem  plenis 
faucibus.     Epig.  Bene   atque   amice   dicis.   di   dent  quae  velis. 

Gelasimus,  cum  salutet  Epignomum,  observantia  atque 
laetitia  quasi  abundat.  Etsi  hic  animo  commoveri  nequit,  tamen 
ille  hac  ratione  dicere  pergit  „propino  tibi  salutem  plenis  fau- 
cibus".  Patronus  resalutat  „bene  atque  amice  dicis.  di  dent 
quae  velis".  Tum  demum  parasitus  quid  iam  antea  comitate 
sua  assequi  voluerit  libere  dicit:  „cenem  illi  apud  te,  quoniam 
salvos  advenis".  Epignomus  primum  incertis  verbis  usus  modo 
perspicue  loquitur:  „quando  usus  veniet,  fiet  .  .  .  non  edepol 
possum  .  .  .  i  modo,  alium  convivam  quaerito  tibi  in  hunc  diem". 
Ita  quid  hic  verbis,  quibus  resalutat,  dicere  velit  plane  apparet. 
Pro  blandissima  salutatione  gratias  agit  aequo  animo  „bene 
atque  amice  dicis"  atque,  cum  illum  epulari  vehementer  cupere 

iam   praesentiat,  ironice  respondet:    ,.di  dent  quae  velis"   i.  e. 
„a  me  quae  vis  non  impetrabis.  adeas  deos  tuis  precibus-S 

Epid.  3]  Th.  Oh,  Epidicumne  ego  conspicor?  Ep.  Satis 
recte  oculis  uteris.  Th.  Salve.  Ep.  Di  dent  quae  velis.  venire 
salvom  gaudeo.  Th.  Quid  ceterum?  Ep.  Quod  eo  adsolet:  cena 
tibi  dabitur.  Th.  Spondeo.  Ep.  Quid?  Th.  Me  accepturum, 
si  dabis. 

Leonem  offendisse  videtur,  quod  Thesprio  ad  verba  „cena 
tibi  dabitur"  respondet  ^spondeo-*.  Revera  mirum  esset  si  hic 
sibi  cenam  datum  iri  sponderet.  Attamen  hunc  locum  bene 
traditum  esse  censeo:  Thesprio  respondet  facete  ^spondeo^*. 
Quod  cum  Epidicus  inteliegere  nequeat,  quaerit  ex  eo:  ,,quid?" 
Tum  demum  ille  dicere  pergit  „me  accepturum,  si  dabis*'. 
Quae  verba  pendent  de  voce  ,.spondeo-'.  Quae  sola  non  potest 
neque  vult  inteliegi.  Thesprio  alterum  se  statim  intellegere 
non  vult,  demum  rursus  interrogatus  ita  dicere  pergit,  ut  facetum 
dictum  mente  capi  possit. 

Leoni,  qui  se  acumen  non  sentire  in  adnotatione  dicit,  sic 
loqui  videntur:  Th.  quid  ceterum  quod  eo  adsolet:  „cena  tibi 
dabitur-*?    E.  spondeo.   Th.  quid?    E.  me  accepturum,  si  dabis. 

Haec  quoque  bene  intellegi  possiint.  Si  ita  legeremus, 
Thesprio,  ubi  verbum  «spondeo*'  audivit,  obstupefactus  inter- 
rogaret  ,,quid?-'  Sed  cum  id,  quod  traditum  est,  bene  intel- 
lexerimus,  uon  habemus,  quod  cum  Leone  mutemus. 

Epidicus  Thesprionem  peregre  redeuntem  pallio  reprehendit, 
quod  hic  primum  indiguatur.  Qui  cum  salutem  dicat,  ille  re- 
salutat:  „Di  dent  quae  velis*'  et  deinde  addit:  „quod  eo  ad- 
solet:  cena  tibi  dabitur."  Quae  omnia  ab  Epidico  facete  et 
ironice  dicta  esse  videntur.  Ac  primum  quidem  mirum  esset, 
si  servus  servo  cenam  daret.  Hoc  Thesprio  quoque  bene  scit, 
nam  facetis  verbis  respondet,  cum  se  cenam  esse  accepturum 
spondeat.  Ita  facetum  dictum  reddit.  Quod  cum  ab  Epidico 
ironice  dictum  sit,  verisimile  fit  formula  ,.di  dent  quae  velis" 
quoque  eundem  ironicum  sensum  contineri,  quem  iam  aliis  locis 
invenimus:   „di  dent  quae  velis;  ego  tibi  non  dabo." 

Nisi  his  tribus  locis  haec  simplex  formula  non  invenitur. 
Quam   sensu  ironico    adhiberi  vidimus.     Sed  saepius    legimus 


apud  Plautum  formulas,    quae    ex    hac  videlicet  ortae   verbis 
adiectis  auctae  sunt.    Ad  eas  iamiam  accedamus: 

Mii.  1037]  Mil.  Pulcher,  salve.  Pyrg.  Meum  cognomentum 
commemoravit.  di  tibi  dent  quaecumque  optes.  Milph.  Tecum 
aetatem  exigere  ut  liceat  —  Pyrg-  Nimium  optas. 

Acroteleutio  meretrici  persuadetur,  ut  se  amore  Pyrgo- 
polynicis  ardere  simulet.  Miles  fidem  habet  Palaestrioni  narranti 
illam  lamentari  atque  cruciari  quod  amato  viro  careat.  Idem 
Milphidippam  ut  quautopere  era  amore  arderet  referret  missam 
esse  ei  nuntiat  atque  dicit:  „At  scin  quid  tu  facias?  facito 
fastidi  plenum,  quasi  non  lubeat;  me  inclamato,  quia  sic  te 
volgo  volgem"  (vss.  1034 sqq.).  Pyrgopolynices  hunc  sincere 
dicere  ratus  ad  ancillae  salutationem  superbe  resalutat  eam- 
que  repellit  his  verbis:  „nimium  optas*'.  „multae  aliae  idem 
istuc  cupiunt,  quibus  copia  non  est.*'  Quae  cum  ita  sint,  re- 
salutandi  formulae  quoque  „di  tibi  dent  quaecumque  optes" 
vis  repellendi  et  aliquid  ironicum  inesse  videtur  ita  ut  hoc 
fere  dicere  velit:  „di  tibi  tuas  preces  expleant." 

Asin.  619]  Leon.  Ere,  salve.  sed  num  furaus  est  haec 
mulier  quam  amplexare?  Arg.  Quidum?  Leon.  Quia  oculi  sunt 
tibi  lacrumantes,  eo  rogavi.  Arg.  Patronus  qui  vobis  fuit  futurus, 
perdidistis.  Leon.  Equidem  hercle  nullum  perdidi,  ideo  quia 
numquam  ullum  habui.  Lib.  Philaenium,  salve.  Phil.  Dabunt 
di  quae  velitis  vobis. 

Rursus  Cleaereta  lena  Argyrippum  domum  intrare  vetuit. 
Ante  aedes  videmus  adulescentem  eiusque  amatam  Philaenium, 
lenae  filiam.  Cui  Argyrippus  valedicit,  cum  mortem  sibi  con- 
sciscere  velit.  Subito  Libanus  et  Leonida  accedunt.  Verba 
puellae  dolentis  „dabunt  di  quae  velitis  vobis"  hoc  fere  signi- 
ficant:  „Quid  vestra  salutatio  iuvat  nos,  qui  iam  periimus? 
Nihil  nobis  vobiscum  est.  Dabunt  di  quae  velitis  vobis." 
Itaque  haec  formula,  etsi  non  incommode  dicta  est,  tamen  vim 
repellendi  in  se  habet. 

Poen.  683]  Lyc.  It  ad  me  lucrum.  CoII.  Illud  quidem 
quorsum  asinus  caedit  calcibus.  Lyc.  Blande  hominem  com- 
pellabo.  hospes  hospitem  salutat.  salvom  te  advenire  gaudeo. 
CoII.  Multa  tibi  di  dent  bona,  quom  me  salvom  esse  vis. 

Agorastocles  amata  carere  coactus  Lyconem  perdere 
amatamque  liberare  studet  hoc  modo :  Collybisco  servo  trecentos 
nummos  dare  vult,  ut  hic  se  peregrinum  esse  simulans  apud 
lenouem  devertatur.  Paulo  post  Agorastocles  ex  hoc  quaerere 
vult,  sitne  apud  eum  servus  suus  cum  magna  pecunia.  Sperat 
Lyconem  Collybiscum  peregrinum  esse  ratum  hoc  negaturum 
esse  et  magna  pecunia  multatum  iri,  quoniam  servum  pecuniam- 
que  civis  fraude  arreptam  se  habere  negavit.  Cum  persolvere 
nequeat,  omnia  bona  et  amata  puella  in  Agorastoclis  manus 
pervenient.  Hoc  loco  Collybiscus  Lyconi  appropinquat  eique 
salutem  reddit  cum  dicat:  ,.multa  tibi  di  dent  bona,  quom  me 
salvom  esse  vis*'.  Dubium  non  est,  quin  spectet  ad  id,  quod 
lenoni  imminet,  atque  ironice  dicere  velit:  ,.Muha  tibi  di  dent 
bona.    Quae  ego  tibi  uon  dabo.    Me  salvom  esse  vis?    Utinam 

tibi  timeas!*' 

Quibus  tribus  locis  haec  ,.maior  formula*'  (qua  voce  uti 
mihi  liceat,  ut  formulas  maiores  a  simplici  „di  dent  quae  velis*' 
bene  distinguere  possim)  ironice  adhibetur  item  atque  simplex 
„di  dent  quae  velis". 

Alio   sensu   haec   „maior  formula''   usurpari   videtur  locis 

qtii  sequuntur: 

Trin.  485]  Phil.  Erum  atque  servom  phirumum  Philto  iubet 
salvere,  Lesbonicum  et  Stasimum.  Lesb.  Di  duint  tibi,  Philto, 
quaequomque  optes.  quid  agit  filius? 

Philto  pro  Lysitele  fiUo  a  Lesbonico  sororem  eius  in  matri- 
monium  petit.  Pater  enim  virginis  ipse  abest.  Quoniam  Philto 
magna  observantia  sahitat,  Lesbonicus  quoque  formula  voce 
„tibi^  et  adlocutione  adiunctis   blandissima  facta  resalutat. 

Trin.  1L51]  Lys.  Charmidem  socerum  suom  Lysiteles  salutat. 
Charm.  Di  dent  tibi,  Lysiteles,  quae  velis.  Call.  Non  ego  sum 
sahite  dignus?  Lys.  Immo  salve,  Callicles;  hunc  priorem 
aequomst  me  habere:  tunica  propior  palliost. 

Charmides  peregre  reversus  a  CalHcle  Lysitelem  a  Les- 
bonico  Charmidis  filio  sororem  eius  in  matrimonium  petivisse 
certior  fit.  Dum  inter  se  colloquuntur,  Lysiteles  accedit  et 
senem  socerum  suum  salutat.  Qui  gavisus  consentit  fiUae  matri- 
monio  atque  etiam  magnam  dotem  genero  dat.  Facile  cognoscitur 
Charmidem  verbis  „di  dent  tibi,  Lysiteles,  quae  veUs-*  resalu- 

tantem  ad  futurum  matrimonium  spectare  atque  sincero  animo 
idem  fere  dicere  velle,  quod  CalUcles  paulo  post  adiungit :  ,,deos 
volo  consiUa  vostra  vobis  recte  vortere". 

Non  dubium  est,  quin  his  duobus  locis  haec  „maior  for- 
mula"  non  ironico,  sed  sincero  sensu  adhibeatur. 

Itaque  hoc  tenemus:  Plautus  simpUci  „di  dent  quae  veUs** 
ironice  utitur  hoc  fere  sensu:  „a  me  quae  vis  non  impetrabis. 
di  dent  quae  veUs".  Maiores  tamen  formulae  eiusdem  modi 
(ut  exemplum  afferam:  di  tibi,  Philto,  dent,  quaecumque  optes) 
Uberrime,  modo  ironico  modo  sincero  sensu  usurpari  solent. 
Quae  ex  simpUci  „di  dent  quae  veUs"  ortae  modo  naturam 
atque  vim  innatam  etiam  in  se  habere,  modo  eam  plane  per- 
didisse  videntur: 

Restat,  ut  duos  locos  afferam: 

Poen.  1050]  Han.  O  mi  hospes,  salve  raultum.  nam  mihi 
tuos  pater  patritus  ergo  hospes  Antidamas  fuit.  haec  mi  hospi- 
taUs  tessera  cum  illo  fuit.  Agor.  Ergo  hic  apud  me  hospitium 
tibi  praebebitur.  nam  haud  repudio  hospitium  neque  Cartha- 
ginem,  unde  sum  oriundus.    Han.  Di  dent  tibi  omnes  quae  veUs. 

Agorastocles  laetus  Hannonem  domo  recipit.  Qui  pro 
hospitio  gratias  agit,  cum  dicat:  „di  dent  tibi  omnes  quae 
velis".  Qua  formula  non  salus  redditur,  sed  pro  beneficio 
gratiae  aguntur. 

Item  Poen.  667  Lycus  non  resalutat,  sed  gratias  agit,  cum 
dicat:  „Di  deaeque  vobis  multa  bona  dent,  quom  mihi  et  bene 
praocipitis  et  bonam  praedam  datis." 

Hi  duo  loci  veri  reddunt  simile  formulas  huius  modi  primum 
formulas  gratias  agendi  fuisse.  Nam  nisi  hac  re  non  inteUegi 
potest  has  postea  formulas  resalutandi  factas  esse. 

Apud  Terentium  hoc  „di  dent  quae  velis"  non  legitur. 
Ne  apud  Graecos  quidem  quidquam  inveuitur  simile. 


§  7.    Locorum,  quibus  duo  simul  salutantur, 

interpretatio. 

Trin.  435]  Phil.  Erum  atque  servom  plurumum  Philto  iubet 
salvere,  Lesbonicum  et  Stasimum.  Lesb.  Di  duint  tibi,  Philto, 
quaequomque  optes. 

Forberg.  8 

Philto  salvere  iubet  erum  et  servum.  Lesbonicus  resalutat, 
Stasimus  salutem  reddere  omittit. 

Cist.  723]  flal.  Mi  homo  et  mea  mulier,  vos  saluto.    Phau. 

Et  nos  te. 

Halisca  ancilla  salutat  Lampadionem  servum  et  eram  Phano- 

stratam.    Yero  haec  sola  resalutat. 

Pseud.  453]  Ps.  Itur  ad  te,  Pseudole.  orationem  tibi  para 
advorsum  senem.  erum  saluto  primum,  ut  aequomst;  postea,  si 
quid  superfit,  vicinos  impertio.     Sim.  Salve.  quid  agitur? 

Etsi  vicinus  quoque  salutatus  est,  tamen  Simo  solus  salutem 

reddit. 

Rud.  103]  Ples.  Pater  salveto,  amboque  adeo.  Daem.  Salvos 
sis.  Scep.  Sed  utrum  tu  masne  an  femina  es,  qui  illum  patrem 
voces?     Ples.  Yir  sum  equidem. 

In  Leonis  editione  legimus  adnotationem:  „utrumque  re- 
spondere  sequens  sed  docet  (Seyffertus)."  Quod  Leo  immerito 
probare  mihi  videtur.  Sceparniouis  „sed^  enim  (vs.  104)  nuUo 
modo  demonstvat  hunc  quoque  vs.  103  resalutare.  Optime  fieri 
potest,  ut  servus,  qui  impudenter  se  gerit,  verbo  „sed^  incipiens 
spectet  ad  eri  salutationem  „salvos  sis".  Praeterea  exemplis 
hac  paragrapho  allatis  multo  verisimilius  est  hic  quoque  erum 

resalutare  solum. 

Quibus  ex  locis  hoc  concludi  posse  censeo:  Si  erus  et 
servus  simul  salutantur,  ille  solus  resalutat.  Ero  vel  era  prae- 
sente  servus  salutem  non  reddit.  Pseud.  453  Simo  maiore 
auctoritate  est  quam  vicinus  Callipho;  ideo  ille  solus  resalutat. 

Loci,  quibus  duo  simul  salutantur,  apud  Terentium  et  in 
comoedia  Graeca  plane  desiderantur. 

§  8.  Locorum,  quibus  salus  non  redditur,  interpretatio. 

L 

Most.  447  Tranio  servus  Theopropidem  erum  blandissime 
salutat:  „0  Theopropides,  ere,  salve,  salvom  te  advenisse  gaudeo. 
usquin  valuisti?-'  Qui  respondet:  „usque  ut  vides."  Sed  vera 
qua  resalutatur  formula  desideratur. 

Epid.  126  Epidicus  servus  blande  salutem  dicit  domino 
peregre  redeunti.    Yero  hic  non  modo  salutem  reddere  omittit, 


sed  etiam  verba  illius  interrumpit,  cum  dicat:  ,,tam  tibi  istuc 
credo  quam  mihi." 

Truc.  503  Astaphium  salutat  Stratophanem:  „salve  ecastor, 
Stratophanes.  salvom  te  — ".  Hic  verba  eius  interrumpit  voce 
„scio'*.  Militem  non  resalutare  ancilla  non  aegre  fert.  Ne 
Stratophani  quidem  est,  quod  Astaphio  irascatur,  sed  se  eam 
convenire  gaudet. 

Poen.  1130  erus  salutem  non  reddit  neque  ancillam  suam 
cognoscere  videtur,  ut  haec  ipsa  miretur  et  verba  sua  interrumpat. 

Etiam  Merc.  810  erus  resalutare  omittit. 

Quibus  locis  erus  nunquam  servo  vel  ancillae  salutem  reddit. 
Neque  tamen  dominus  aspere  se  gerere  vult.  Neque  unquam 
servum  ero  non  resalutante  offendi  videmus.  Ita  adducimur 
ad  sententiam,  ut  erum  servo  vel  ancillae  salutem  non  reddere 
solere  censeamus. 

n. 

Epid.  558  femina  offensa  salutationem  Periphanis  non  sensu 
translato  (=  sei  gegriiBt!)  sed  proprio  sensu  (=  sei  gesund!) 
intellegit  et  ironice  respondet:  „Salva  sum,  quia  te  esse  salvom 
sentio.'' 

Ne  Curc.  121  quidem  resalutatur,  quod  Leaena  vinum 
appetens  salutationem  proprie  intellegit  et  facete  respondet: 
„egon  salva  sim,  quae  siti  sicca  sum?" 

Similiter  res  se  habet  Truc.  260,  Pers.  579. 

Ita  invenimus  apud  Plautum  interdum  propterea  salutem 
non  reddi,  quod  is,  qui  salutatur,  salutationem  proprie  intellegit 
eodemque  sensu  respondet. 

III. 

Stich.  239  Crocotium  salutem  dicit  „Gelasime,  salve.''  Hic 
autem  ad  adlocutionem  „Gelasime"  animum  intendit,  cum  dicat: 
„non  id  est  nomen  mihi.''  Ita  salutem  reddere  omittit,  ut  facete 
se  gerat. 

Aliud  exemplum  eiusdem  modi  legitur  Cas.  724. 

Curc.  392  verbis  „unocule,  salve"  ita  salutatur,  ut  adlocutio 

multo  magis  sonet   quam   salutatio  ipsa.     Qua  re   efficitur,   ut 

alter  solam  ad  adlocutionem  animum  intendens  quaerat:  „quaeso, 

deridesne    me?"    et   resalutare    obliviscatur.      Cf.    Capt.   1006, 

Epid.  649,  Curc.  641. 

Denique  is,  qui  salutem  dicit,  salutationi  interrogationem 
vel  quamlibet  sententiam  ita  adicere  potest,  ut  totum  alterius 
animum  ad  hanc  convertat.  Ita  hic  salutem  reddere  omittit. 
Cf.  Asin.  620,  Curc.  414,  Mil.  1384. 

Apud  Plautum  igitnr  compluribus  locis  propterea  non 
resalutatur,  quod  eius,  qui  salutatur,  animus  a  salutante  ipso 
yerbis  salutationi  adiunctis  ad  aliam  rem  convertitur. 

IV. 

Stich.  327  Panegyris  non  resalutat,  quod  Geiasimum  fores 
paene  effringere  suscenset. 

Item  Poen.  1307  Antamoenides  ira  commovetur,  ne  salutem 

reddat. 

Cas.  969,  quo  de  loco  iam  f  usius  diximus,  Lysidamus  pudore 

suffusus  non  resalutat. 

Men.1065  Menaechmus  Messenionem  blande  salutat:  ,,o  adu- 
lescens,  salve,  qui  me  servavisti,  quisquis  es."  Vero  hic  plane 
obstupefactus  est,  cum  illum  insignem  Sosiae  eri  similitudinem 
prae  se  ferre  videat.  Itaque  salutem  reddere  omnino  obliviscitur. 

Amph.  682  Alcumena  maxime  obstupescit  maritum  se  sa- 
lutare,  quasi  nunc  demum  redeat  ex  bello.  Illa  enim  se  iam 
complures  noctes  cum  eo  egisse  putat,  cum  lovem  ipsum  se 
fefellisse  nesciat.  Maritus  ei  mentis  non  compos  esse  videtur. 
Consentaneum  est  eam  valde  obstupefactam  non  resalutare. 

Compluribus  locis  igitur  apud  Piautum  is,  qui  salutatur, 
ira  vel  pudore  vel  admiratione,  denique  animi  motu  ita  tenetur 
et  capitur,  ut  salutem  non  reddat. 

V. 

Salutem  non  reddi  singulari  condicione  explicatur  Men.  910. 
Quo  loco  Menaechmus,  ut  uxorem  pellat,  se  insanire  simulat 
neque  medicum  resalutat. 

Men.  182  Menaechmus  ideo  salutem  non  reddere  videtur, 
quod  statim  puellam  amatam  osculo  salutabit. 

VI. 

Resalutationem  deesse  apparet  eis  locis,  quibus  non  veram 
atque  propriam  salutationem  invenimus.   Velut  si  quis  alterum, 

cui  iam  pridem  salutem  dixit,  medio  in  sermone  salutat  nomine 
hospitis  vel  patroni  vel  philosophi,  alter  salutem  reddere  nequit, 
quoniam  se  non  vere  salutari,  sed  solum  hospitem  vel  philo- 
sophum  nominari  non  ignorat.  Itaque  resalutatio  deest  locis 
his :  Poen.  1050, 1 1 58,  Most.  746,  Men.  1031,  Rud.  1003,  Trin.  1163. 

VII. 

Deniqtie  in  anagnorisi  resalutatio  desideratur.  Poen.  1259 
ambae  puellae  patrem  recognoscunt  et  salutant.  Qui  cum  filias 
artius  complectatur,  non  resalutat. 

Apud  Plautum  statuimus  erum  servo  salutem  non  reddere 
solere.  Quod  apud  Terentium  item  se  habere  haec  docent 
exempla:  Eun.  977,  Adelph.  891. 

Apud  Terentium  quoque  interdum  propterea  uon  resalu- 
tatur,  quod  eius  qui  salutatur  animus  ad  aliam  rem  verbis 
salutationi  adiunctis  a  salutante  ipso  convertitur.  Cf.  fleaut.  429, 
Eun.  562,  850. 

Nonnullis  locis  apud  Plautum  is,  qui  salutatur,  adeo  animi 
motu  tenetur  et  capitur,  ut  salutem  non  reddat.  Cuius  rei 
Terentius  haec  praebet  exempla: 

And.  907  Chremes  Critonem  Athenis  esse  ita  miratur,  ut 
resalutare  obliviscatur  et  quaerat:  „quid  tu  Athenas  insolens?" 

And.  846  Davus  se  gaudere  simulat,  quod  Simoneni  et 
Chremetem  conveniat.  Itaque  tantum  abest,  ut  salutem  reddat, 
ut,  quo  melius  gaudium  necopinatum  exprimatur,  haec  dicat: 
„ehem  Simo,  o  noster  Chremes,  omnia  adparata  iam  sunt  intus." 

Adelph.  81  Demea,  cum  Aeschinum  fores  ecfregisse  atque 
in  aedes  inruisse  alienas,  ipsum  dominum  atque  omnem  familiam 
mulcavisse  usque  ad  mortem,  eripuisse  mulierem,  quam  amabat, 
indignetur,  fratrem  non  resalutat. 

Apud  Menandrum  quoque  erus  servo  salutem  non  reddere 
solet:  Ha/uia  312  (Korte)  Parmenon  servus  ab  ero  vocatus 
salutat:  x^^Q^  ^^*     Neque  vero  dominus  resalutat. 

Ne  ZafjLia  82  quidem  Demeas  senex  servo  salutem  reddit. 

Eesalutatio  deest,  si  eius,  qui  salutatur,  animus  ad  aliam 
rem  interrogatione  salutationi  adiuncta  a  salutante  ipso  con- 
vertitur.     Cf.   hoc   exemplum   Graecum:    Fabula  incerta  II  16 

(Korte)]  (r.)   x^^^Q''  ^^^^  ^'^  ^'^'  ^'^^'  ^^  yXvxma^';   (B.)  6  Trjg 
rv/xcprji;  naiYiQ. 

Menandreum  quoque  exemplum  habemus,  quo  quis  adeo 
animi  motu  capitur,  ut  salutem  non  reddat.  "EjiaQenovxeg  439 
Sophrone  timet  ne  se,  cum  infans  exponeretur,  iuvisse  appareat. 
Habrotonon  infans  monili  ornatum  gestaus  manibus  ex  domo 
Charisii  venit  et  salutat:  x«^^«  (pdrdxr]  yvvai,  jiQogo^nv  devQO 
fioi  TYiv  orjv  dldov.  Uye  nol  ^Uneig;  Yero  Sophrone  tristis  atque 
timore  temta  resalutare  omittit. 


Caput  III. 
De  formulis  salutandi  a  discedentibus  adhibitis. 

§  1.    ,,vale"   ,.vale  atque  salve**   „valeas". 

Cotidiana  formula  valedicendi  est  simplex  „vale".  Cui 
nequaquam  quidquam  incommodum  inest.  Cf.  Amph.  1037, 
Asin.  592,  745,  Aul.  175,  Rud.  159,  324,  Pers.  709,  Cas.  216,  547, 
Mil.  1352,  Poeu.  808,  Merc.  325,  Cist.  527,  Men.  956,  Trin.  198. 

Cui  simplici  „vale"  adlocutionem  addi  (Bacch.  605  „vale, 
dentifrangibule"  adlocutio  ioci  causa  adicitur,  locis  Epid.  492 
et  Curc.  553  „bellator,  vale-'  ethos  proprium  subest)  raro  in- 
venimus.  Quod  facile  intellegimus.  Nos  quoque  nostra  lingua, 
si  abituri  cotidiana  formula  uti  neque  blandissime  neque  tamen 
incommode  valedicere  volumus,  formulae  valedicendi  ad- 
locutionem  adiungere  saepe  omittimus. 

Si  quis  blandius  valedicere  vult,  verbo  „vale"  adicit  ,,bene". 
Cf.  Merc.  496,  1025,  Mil.  1361,  1373,  Truc.  751,  Epid.  647, 
Curc.  214,  516,  Stich.  143,  397,  Cist.  197,  Asin.  606. 

Comitas  augetur  adlocutione  addita.  Cf.  Amph.  499, 
Truc.  881,  968,  Merc.  866. 

Etiam  blandius  valedicitur  voce  ^mi*'  vel  „mea"  adlocutioui 
insuper  adiuncta:  Cist.  112]  Gymnasium  mea,  bene  vale. 
Curc.  203]  bene  vale,  ocule  mi.    Similiter  Pers.  857. 

„Multum  vale"  non  invenitur  nisi  Stich.  496.  Quo  de  loco 
infra  accuratius  ageudum  erit.  Gelasimum  parasitum  se  ad 
cenam    vocatum    iri   sperantem    patronus    repellit  vss.  486  sqq. 

Haud  aequum  esse  eum  inter  oratores  accipi  (vs.  494).     Erus 
ironice  valedicit:  cras  de  reliquiis  nos  volo  —  multum  vale. 

„Vale  atque  salve"  legitur  his  locis:  Curc.  522,  588,  Cist.  116, 
Capt.  744.  In  universum  dicendum  est  hanc  familiarem  esse 
salutationem  ita  ut  uostrum  „lebe  wohl  und  bleibe  gesund!" 
Hanc  tamen  ironico  quoque  sensu  adhiberi  posse  docet 
Curc.  588. 

Restat,  ut  de  verbo  „valeas"  dicamus.  Quaeramus  primum 
eos  locos.  quibus  hoc  cum  aliis  verbis  coniungitur  vel  de 
aliis  pendet. 

Poen.  911]  Sync.  numquid  aliud  me  morare,  Milphio? 
Mil.  Valeas  beneque  ut  tibi  sit. 

Truc.  432]  Din.  Num  quippiam  aliud  me  vis?  Phron.  Ut 
quando  otium  tibi  sit  ad  me  revisas  et  valeas. 

Quibus  locis  blande  valedici  verbis  cum  hoc  „valeas" 
coniunctis  demonstratur. 

Similiter  res  se  habet  Cist.  118]  Lena.  Istoc  ergo  auris 
graviter  obtundo  tuas,  ne  quem  ames.  abi  intro.  Gymn.  Num- 
quid  me  vis?    Lena.  Ut  valeas. 

Lena  Gymnasium  admonet,  ne  quem  serio  amet.  Verba 
„ut  valeas",  cum  pendeant  de  filiae  interrogatione  „numquid 
me  vis?",  nihil  aliud  atque  simplex  „vale"   significant. 

Nunc  videamus,  quo  sensu  illud  „valeas"  cum  nullo  alio 
verbo  conexum  adhibeatur. 

Stich.  477]  Epig.  I  modo,  alium  convivam  quaerito  tibi  in 
huuG  diem.  Gel.  Quin  tu  promittis?  Epig.  Non  graver,  si  possiem. 
Gel.  Ununi  quidem  hercle  certo  promitto  tibi:  libens  accipiam 
certo,  si  promiseris.    Ep.  Valeas. 

De  hoc  loco  iara  supra  fusius  disputavimus.  Vide  Cap.  II 
§  6.  Parasitus  quid  petat  dicere  non  desistit,  cum  ex  patroni 
verbis  facetis  hunc  se  nondum  bene  intellexisse  falso  concludat. 
Sed  mox  hic  perspicue  dicit:  „quando  usus  veniet,  fiet  .  .  . 
non  edepol  possum  .  .  .  i  modo,  alium  convivam  quaerito  tibi 
in  hunc  diem  .  .  .  non  graver,  si  possiem  .  .  .  valeas."  Dubium 
non  est,  quin  in  hoc  conexu  hoc  „valeas"  quoque  vim  re- 
pellendi  in  se  habeat  et  bene  quadret  ad  illud  ironicum  „di 
dent  quae  velis"   (vs.  469). 

Pers.  221]  Paeg.  Quid  ais?  Certumnest  celare,  quo  iter 
facias,  pessuma?  Soph.  Offirmastin  occultare  quo  te  immittas. 
pessume?  Paeg.  Par  pari  respondes  dicto.  abi  iam,  quando 
ita  certa  res.  nihili  facio  scire.  valeas. 

Hic  apparet  voce  „valeas*'  fere  idem  latere  atque  verbis 
„abi  iam'*.  ^Valeas'*  hoc  loco  significare  videtur:  „nil  moror. 
aufer  te  cito  ex  oculis  meis.** 

Cist.  449]  Sel.  Molestus  es.  Alc.  Meae  issula  sua  aedes 
egent.  ad  me  sine  ducam.  Sel.  Aufer  manum.  Alc.  Germana 
mea  sororcula.  Sel.  Eepudio  te  fraterculum.  Alc.  Tum  tu 
igitur,  mea  matercula.  Mel.  Repudio  te  fraterculum.  Alc.  Op- 
secro  te.    Sel.  Yaleas.    Alc.  Ut  sinas.    Sel.  Nil  moror. 

Selenium  hic  in  Alcesimarchum  aspere  se  gerit  eumque 
repellit,  cum  dicat:  ,.molestus  es  .  .  .  aufer  manum  .  .  .  repudio 
te  fraterculum  .  .  .  valeas  ...  nil  moror."  ^Valeas**  bene  hunc 
in  conexum  quadrare  et  fere  idem  atque  „aufer  te  hinc"  signi- 
ticare  videtur. 

Ita  invenimus  apud  Plautum  ^.valeas"  cum  aliis  verbis 
coniunctum  idem  significare  ac  tantumdem  valere  atque  ,,vale", 
tamen  ,,valeas"  solum  neque  cum  alio  verbo  conexum  vim 
repellendi  in  se  habere.  Quod  qui  adhibet,  dicere  vult  sua 
aherum  etiam  diutius  adesse  nihil  interesse  atque  huic  suadet, 
ut  quam  celerrime  hinc  se  auferat. 

Cotidianum  ,,vale"  sine  adlocutione  adhibitum  apud  Te- 
rentium  invenitur  Hec.  197,  Phorm.  533,  And.  374. 

Salutatio  voce  „bene^'  blandior  facta  apud  eundem  legitur 

Heaut.  167. 

Blandissima  adlocutione  addita  comitas  etiam  multo  augetur 

Eun.  190]  mea  Thais,  vale. 

Interiectione  insuper  antecedente  animi  affectus  exprimitur. 
Cf.  Phorm.  882]  O  mi  Phormio,  vale. 

Apud  Menandrum  nullam  formulam  invenimus  nisi  hanc: 
recogyog  84]  egQcoao  nokXd.    Quod  respondet  Plautino  „multum 

vale.*^ 

§  2.    „saluto". 

Mil.  1339]  Pal.  Etiam  nunc  saluto  te,  Lar  familiaris,  prius 

quam  eo. 

Quae  formula  a  discedente  sollemniter  adhibetur. 


§  3.    „bene  sit  tibi!"  „bene  ambula!" 

„Bene  sit  tibi"  apud  Plautum  invenitur  Merc.  327,  Pers.  735. 
Ita  ex  animo  valedici  ex  verbis  ipsis  apparet.  Quam  salutationem 
adlocutione  adposita  etiam  blandiorem  fieri  consentaneum  est: 
Pseud.  714]  bene  sit  tibi,  Charine. 

Quae  formula  apud  Terentium  semel  legitur:  Phorm.  151. 
Apud  Graecos  tamen  desideratur. 

Eodem  sensu  sunt  usurpatae  formulae  ,,bene  ambula"  „bene 
ambulato".  Cf.Capt.452,  Cas.526,  Epid.377,  Pers.50,  Asin.lOS. 

Denique  blandissime  valedicitur,  si  eadem  verba  in  hoc 
conexu  inveniuntur:  Capt.  900]  bene  ambula  et  redambula. 
Mil.  936]  bene  ambula,  bene  rem  geras.  Most.  853]  fecisti 
commode,  bene  ambula. 

Formula  similis  apud  Terentium  non  legitur.  Attamen 
has  Aristophanis  nominare  possumus:  Pax  719]  yalgcov  dni^&i 
xai  juejuvrjGo  juov.  Acharu.  1143]  ire  dr]  y^aiQovzeg  em  orQandv. 
Equit.  498]  dXX'  i^i  x^iQOiv.  Vesp.  1009]  dXX  ire  ^^m^ovTg?  otioi 
PovXeoiy . 

§4.  „numquid  vis?"  „numquid  me  vis?"  „numquid  aliud?" 

„Numquid  vis?"  ab  abituro  adhiberi  solet.  Neque  vero 
ipsa  formula  valedicendi  est.  Nam  vera  salutatio  discedentis 
eiusque,  qui  resalutat,  demum  sequitur.  Cf.  Cist.  119]  Gymn. 
Numquid  me  vis?    Lena.  Ut  valeas.    Gymn.  Vale.  — 

Is  igitur,  qui  abit,  verbis  „numquid  vis?"  exprimere  vult 
se  nunc  discedere.  Quod  alter  statim  recte  intellegit.  Cf. 
Pers.  692]  Sag.  Numquid  ceterum  me  voltis?  Tox.  Quid  tam 
properas? 

Formula  nostra  interrogatur,  num  alter  etiam  aliquid  di- 
cere  velit.  Itaque  hic  respondens  etiam  de  aliqua  re  admonere 
potest.  Cf.  Bacch.  757]  Pist.  Numquid  aliud?  Chrys.  Hoc, 
atque  etiam:  ubi  erit  accubitum  semel,  ne  quoquam  exsurgatis, 
donec  a  me  erit  signum  datum.  Mil.  1195]  Pleus.  Numquid 
aliud?  Pal.  Haec  ut  memineris.  Item  Capt.  191,448,  Most.  404, 
Men.  548,  Mil.  575,  1085,  Trin.  192. 

Cum  is,  qui  discedit,  verbis  „numquid  vis"  utatur,  iam  ex- 
spectat  alterum,  nisi  quid  addit,  vale  dicturum  esse.    Hoc  quo- 

que  plerumque  fieri  solet.  Cf.  Aul.  175]  E.  num  quid  vis? 
M.  Vale.  E.  Et  tu,  frater.  Curc.  516]  Curc.  Lyco,  numquid  vis? 
Ly.  Bene  vale.  Curc.  Vale.  Item  Pers.  709,  735,  Truc.  432,  883, 
Curc.  522,  Aul.  263,  Merc.  325.  Formulam  similem  invenimus 
Poen.  911]  Sync.  numquid  aliud  me  morare,  Milphio?  Mil. 
Valeas  beneque  ut  tibi  sit. 

Pro  „vale"  etiam  aliis  blandis  verbis  responderi  potest. 
Cf.  Amph.  542]  lupp.  Numquid  vis?  A.  Ut  quom  absim  me 
ames,  me  tuam  te  absente  tamen. 

Minus  blande  respondetur,  si  pro  salutatione  adhibetur 
,,ut  abeas^^  Mil.  259]  Per.  numquid  aliud?  Pal.  Intro  ut  abeas. 
Per.  Abeo.    Cf.  Pseud.  665,  Bacch.  604. 

Denique  etiam  incommodum  et  asperum  responsum  dari 
potest.  Cf.  Epid.  512]  Fid.  numquid  me  vis  ceterum?  Per. 
Malo  cruciatu  ut  pereas  atque  abeas  cito.  Men.  328]  Cyl. 
numquid  vis?    Men.  Ut  eas  maximam  malam  crucem. 

Terentius  formula  nostra  item  utitur  atque  Plautus. 
Eun.  363  Chaerea  ex  Parmenonis  verbis  „num  quid  me  aliud?" 
hunc  abire  velle  statim  concludit  et  quaerit  „quo  nunc  is?" 
Phorm.  151  Geta  valedicit,  ubi  Davus  formulam  illam  pro- 
nuntiavit.  Adelph.  432  Demea  ut  multis  locis  Plautinis  quid 
velit  etiam  incommode  dicit:  „mentem  vobis  meliorem  dari''. 
Ironice  respondetur  Phorm.  458]  He.  Num  quid  nos  vis?  De. 
Fecistis  probe:  Incertior  sum  multo  quam  dudum. 

Formula,  quae  cum  hoc  ,,numquid  vis?"  conferri  possit, 
in  comoedia  Graeca  desideratur. 


Caput  IV. 
De  formulis  resalutandi  a  discedentibus  adhibitis. 

§  1.    „et  tu  vale"  „et  tu*'. 

Cotidiana  formula  est  ,,et  tu  vale"  „et  tu".  Cf.  Poen.  808, 
Pers.  709.  Quae  salutatio  blandior  tit  voce  „bene"  vel  ad- 
locutione  addita.    Cf.  Mil.  1352,  1361,  Aul.  176. 


Usitatum  „et  tu"  invenimus  apud  Terentium  fleaut.  167. 
Salutatio  adlocutione  blandior  facta  legitur  Eun.  190,  flec.  197. 

Huic  „et  tu"  respondet  illud  Menandreum  „xa(  av".  Cf. 
recogyog  84. 

§  2.    „vale"  „valeas". 

Altera  cotidiana  formula  est  simplex  „vale''.  Cf.  Cist.  119, 
Merc.  497,  Truc.  433,  Curc.  516,  Rud.  324,  Poen.  913.  Hic 
quoque  blandiore  sensu  adhibetur  „bene  vale".  Cf.  Capt.  452, 
Merc.  327.  Cas.  216  invenitur  „valeas'',  quod  a  resalutante  ad- 
hibitum  idem  significat  atque  „vale". 

Apud  Terentium  legimus  Phorm.  883]  vale,  Antipho. 
Quod  blandius  est  quam  simplex  „vale''.  Apud  Menandrum 
exempla  desunt. 

§  3.     Locorum,   quibus   a   discedente   non   resalutatur, 

tractatio. 

Duabus,  quae  antecedunt,  paragraphis  omnes  protulimus 
locos,  quibus  ad  formulam  valedicendi  resalutatur.  Qui, 
quantuni  videmus,  perpauci  sunt.  Plurimis  igitur  locis  re- 
salutatio  deest.  Sunt  enim  hi:  Asin.  109,  592,  606,  Curc.  206, 
214,  554,  Stich.  144,  397,  482,  497,  Pseud.  715,  Truc.  751, 
Amph.  502,  1039,  Cas.  527,  549,  Pers.  50,  224,  736,  Cist.  453, 
528,  Rud.  159,  Epid.  377,  493,  648,  Mil.  936,  1373,  Most.  853, 
Trin.  198,  Capt.  900,  Men.  956,  Aul.  264. 

Salutem  non  reddi  nonnuUis  locis  bene  intellegi  potest: 
Curc.  554  et  Asin.  592  alter  verbum  „vale"  proprie  intellegit 
eodemque  sensu  respondet  neque  resalutat.  Curc.  206,  Pseud.715, 
Stich.  144  alterum  salutem  non  reddere  censeo,  quod  animus 
eius  ad  aliam  rem  verbis  salutationi  appositis  convertitur. 
Truc.  751,  Amph.  502,  1038,  Stich.  397,  Asin.  606  alter  non 
resalutare  videtur,  cum  abeuntem  iam  discedere  nolit  eumque 
retinere  veiit.  Vel  alter  salutem  reddere  omittit,  quod  iratus  est. 
Cf.  Stich.  497.  Supra  vidimus  verbum  „valeas''  vim  repellendi 
in  se  habere,  si  solum  legitur  neque  cum  aliis  verbis  con- 
iungitur.  Itaque  Stich.  482,  Pers.  224,  Cist.  453  non  resalutari 
nou  miramur. 

Attamen  restaut  plurimi  loci,  quibus  cur  resalutatio 
desideretur  difficile  explicari  potest.  Accedunt  quoque  loci 
Terentiani  Phorm.  152,  533,  And.  374.  Alterum  semper  in- 
commode  se  gerere  velle  nemo  putabit.  Mihi  quidem  veri- 
simillimum  videtur  multis  locis  manus  nutu  breviter  salutem 
reddi,  etsi  argumentis  demonstrari  nequit.  Nam  ex  imaginibus, 
quas  habemus,  Terentianis  quidquam  concludere  frustra  studui. 
Exempla  Menandrea,  quibus  non  resalutatur,  non  iuveni. 


Caput  V. 

De  salutantium  gestibus. 

Denique  quaerere  operae  pretium  videtur,  quibus  locis  salu- 
tantes  dextras  iunxerint,  se  complexi  sint  vel  oscula  sibi  dederint. 
Sed  perpauci  loci  sunt,  qui  aliquid  de  gestibus  produnt. 

Ac  primum  quidem  certum  est  eos,  qui  se  recognoscunt, 
uon  solura  dextras  iungere,  sed  etiam  se  complecti  solere.  De 
scenis  recognitionis  mutuae  Plautinis  supra  iam  egimus.  Hic 
nostra  nihil  interest  nisi  eos  invenire  versus,  quibus  complexu 
salutari  apparet. 

Poen.  1259]  Agor.  .  .  date  manus.  Ad.  Salve,  insperate 
nobis  pater,  te  complecti  nos  sine.  .  .  Ant.  Amplectamur  ambae. 
Agor.  Quis  me  amplectetur  postea?  ....  Quaeso,  qui  lubet  tam 
diu  tenere  coUum?  omitte  saltem  tu  altera. 

Men.  1124]  Sos.  Signa  adgnovi,  contineri  quin  complectar 
non  queo. 

Rud.  1172]  Daem.  Ea  est  profecto.  contineri  quin  com- 
plectar  non  queo  ...  ut  te  amplector  libens. 

Ex  versibus  Truc.  126  (valeo  et  validum  teneo),  Curc.  307 
(cedo  tuam  mi  dexteram),  Heaut.  407  (teneone  te,  Antiphila, 
maxume  animo  exoptatam  meo?)  peregre  redeunti,  quem 
singulari  formula  „salvom  te  venire  gaudeo'*  blandius  salutari 
supra  exposuimus,  dextram  porrigi  solere  conici  potest. 

Deinde  hos  consideremus  locos: 

Stich.  91]  Sor.  Osculum  —  Ant.  Sat  est  osculi  mihi  vostri. 

Cum  mariti  filiarum  patris  iam  multos  annos  absint,  hic 
ambas  rursus  nubere  cupit.  Vero  filiae  maritis  fideles  manere 
volunt.  Quoniam  ne  pater  se  obsequi  cogat  timent,  irascentem 
student  placare  et  osculantur. 

Epid.  559]  Per.  Cedo  manum.  Phil.  Accipe.  aerumnosam 
et  miseriarum  compotem  mulierem  retines. 

Periphanes,  qui  Philippam  placare  et  sibi  reconciliare  vult, 
huic  manum  porrigit. 

Most.  719]  Si.  Quid  agis?    Tr.  Hominem  optumum  teneo. 

Tranio  servus  Simonem,  uthicTheopropidem  aedes  inspicere 
sinat,  blandissime  saiutat  eiusque  manum  comprehendit. 

Cas.  229]  Lys.  Uxor  mea  meaque  amoenitas,  quid  tu  agis? 
C.  Abi  atque  abstine  manum. 

Lysidamus  perfidus  cum  se  uxorem  amare  simulet  eamque 
decipere  velit,  eam  complectitur  vei  ei  manum  porrigit. 

Men.  138]  Men.  Quid  agis?  Pen.  Teneo  dextera  genium 
meum. 

Peniculus,  ne  cibo  careat,  timet.  Itaque  patronum  sibi 
conciliare  vult  eiusque  manum,  cum  salutet,  comprehendit. 

Quibus  locis  alter  alteri  dextra  data  blandius  salutem  dicere 
vult.  Ita  ex  perpaucis  locis,  qui  de  gestibus  aliquid  produnt, 
hoc  tamen  concludere  possumus  hominem  recognitum  complexu 
teneri,  peregre  redeunti  dextram  porrigi,  denique  ideo  manum 
offerri  solere,  ut  salutatio  blandior  fiat. 

Gestus  quoniam  tam  raro  commemoratur,  etiam  rarus 
videtur  fuisse.  Accedit  quod  Servius  adnotat  ad  Aen.  I  408: 
Cur  Dextrae  lungere  Dextram]  maiorum  enim  haec  fuerat 
salutatio,  cuius  rei  amov,  id  est  causam  Varro,  Callimachum 
secutus,  exposuit,  adserens  omnem  eorum  honorem  dexterarum 
constitisse  virtute.  ob  quam  rem  hac  se  venerabantur  cor- 
poris  parte. 

Quibus  ex  Servii  verbis  sequitur,  ut  haec  maiorum  salu- 
tatio  postea  hac  ratione  in  usu  esse  desierit.  Quod  ni  factum 
esset,  Servius  hunc  locum  non  ita  interpretatus  esset.  Ita 
etiam  facilius  adducimur,  ut  gestum  apud  Plautum  Terentium- 
que  rarum  fuisse  credamus. 


'«' 

Hor.  sat.  1  9,  3  accurrit  quidam  poetae  nomine  tantum 
notus  eiusque  mauum  arripit  salutans:  „quid  agis,  dulcissime 
rerum?**  Quem  locum  si  bene  consideramus.  conicere  possumus 
ut  dextrae  dextra  iungeretur  non  morem  fuisse  nisi  in  familiari 
usu  et  consuetudine. 


Caput  VI. 
Loconnn,  quibus  salutatio  desideratur,  tractatio. 

Yidimus  apud  Plautum  saepissime  salutari  ita  ut  summo 
iure  dicere  possimus  apud  eundem  morem  esse.  ut  inter  se 
saiutem  dicant  ii,  qui  se  conveniunt.  Tamen  multis  quoque 
locis  salutatio  deest.  Quod  quomodo  explicari  possit,  nunc 
quaeiamus.     Ut   nonnuUa   afferamus    exempla,    Pseudolum    ex- 

cutiamus. 

Ys.  380  Ballio  non  valedicit.    Aegre  enim  fert  non  solum, 
quod   negoti   nunc   plenus   tam   diu  a  Calidoro  retinetur,   vero 
etiam,  quod  hic  semper  pacisci  modo  scit,  sed  quod  pactus  est 
nunquam  scit  solvere  (cf.  vs.  225  sq.,  376  sqq.).  Ys.  393  Calidorus, 
qui  ne  Phoenicium  amatam  omnino  amittat  neve  unquam  liberare 
possit  valde  timet,  cura  et  sollicitudine  ita  affectus  est,  ut,  cum 
a  Pseudolo  dimittatur,  valedicere  omittat.    Salutationem  deesse 
bene  intellegimus,  si  Callipho  vs.  560  discedens  se  semper  praesto 
fore  verbis  „quin  tibi  hauc  operam  dico"  promptissimo  promittit 
animo  vel  Simo  vs.  561  se  actutum  reversurum  pollicetur.    Non 
miramur  Harpacem,  cum  vs.  605  conspiciat  Pseudolum,  obstupe- 
fieri  et  quaerere  „tune  es  Ballio"    neque   statim   neque  deinde 
salutare,   sed  primum   exquirere  velle,  quis   sit  hic  homo  iam 
forma  et  facie   suspectus,   qui  Subballionem  se  esse  gloriatur. 
Ys.  758  non  valedicitur,  quod  ei,  qui  discedunt,  quam  celerrime 
mandato  perfecto  rursus  se  couvenire  student.  Ys.  912  Pseudolus 
Simiae  socio  non  salutem  dicit,  sed,  ut  inter  hos  mos  est,  statim 
adloquitur:  „ehem,  te  hercle  ego  circumspectabam."    Quod  pro- 
prium  est  rationis,  quae  iuter  hos  duos  intercedit.   Consentaneum 
est  Simiam  vs.  967  Ballionem  non  salutare,  sed  ut  socium  atque 
sui    similem    adloqui:    „heus  tu   qui   cum   hirquina  barba  stas, 
respoude  quod  rogo."    Epistula  vs.  998  sine  salutatione  incipit. 

Quod  explicatur  hac  re,  quod  non  salutatur,  qui  hoc  honore 
non  dignus  videtur.  Cf.  vs.  1013sq.  Ys.  1065  Ballio  formula 
salutandi  non  utitur,  quod  laetitia  superfluens  salutatione  sola 
satisfieri  nequit,  sed  statim  manum  Simonis  comprehendit. 
Ys.  1143  flarpax  Ballionem  conspiciens  obstupefactus  quaerit 
„tuu  is  es?"  neque  salutem  dicit. 

Quibus  locis  Plautinis  uon  salutari  ita  semper  singulari 
condicione  et  conexu  explicari  potest. 

Nunc  quaeramus,  quomodo  loci  Terentiani  eiusdem  rationis 
explicandi  sint,  utrum  hic  res  item  se  habeat  au  duo  poetae 
hac  re  valde  inter  se  differant. 

Eun.86  apparetThaidem  necopinato  animadvertentemPhae- 
driam  se  hunc  hoc  loco  convenire  valde  mirari  et  ideo  salutem 
dicere  oblivisci.  Etsi  Thraso  Eun.  455  Thaidem  non  resalutat, 
tamen  interrogatione  respondet,  quae  pro  salutatione  adhiberi 
potest:  „0  Thais  mea,  meum  savium,  quid  agitur?-^  Quae 
formula,  ut  supra  vidimus,  familiaris  etiam  blandior  facta  est 
adlocutione  quam  legimus  addita.  Quibus  duobus  locis  cur  non 
salutaretur  bene  explicare  potuimus.  Tamen  aliter  res  se  habere 
videtur  Eun.  462.  Parmeno  vs.  461  dicit  se  adsimulare  velle, 
quasi  nunc  demum  exeat.  Sed  hoc  etiam  melius  assequi  potuisset, 
si  revera  salutasset  neque  solum  interrogavisset:  „lturan,  Thais, 
quopiam  es?'-  Hic  igitur  non  salutari  summo  iure  miramur. 
Eun.  529  Chremes  aegre  fert,  quod  a  Thaide  tam  saepe  venire 
iubetur.  Cuius  fores  cum  pulset,  Pythias  exit  atque  exclamat: 
„0  capitulum  lepidissumum!"  Neque  eum  solum  blande  appellat 
(cf.  etiam  vs.  535),  sed  etiam  verbis  urbane  se  gerit.  Eo  magis 
miramur  eam  non  salutare.  Eun.  650  Phaedriam,  cum  con- 
spiciat  Pythiam  lamentantem,  uon  salutare,  sed  obstupefactum 
quaerere  „quid  istuc?  quid  festinas?  aut  quem  quaeris,  Pythias?" 
non  miramur.  Eo  magis  mirum  est  Heaut.  179  Clitiphontem 
patrem  solis  verbis  „pater,  opportune  advenis"  adloqui  neque 
salutem  dicere  eademque  scena  patrem  abire  neque  filio  vale- 
dicere.  Ys.  517  salutationem  deesse  explicari  potest  hac  re, 
quod  servus  timens  ne  senex,  quod  antea  dixit,  audiverit  perter- 
ritus  est,  ut  blande  salutare  hoc  temporis  momento  non  audeat. 
Tamen  valde  miramur  Sostratam  marito  salutem  non  dicere 
vs.  622.    Nunc  enim  manifestum  fit  uxorem  filiam,  quam  statim 

exponi  Chremes  olim  voluerat,  tamen  sustulisse.  Cum  Sostrata 
ne  maritus  irascatur  seque  vituperet  timeat,  hunc  studet  placare. 
Cum  igitur  apud  Plautum  cur  non  salutetur  semper  singulari 
condicione  atque  conexu  explicetur,  apud  Terentium  non  salutari 
saepe  miramur.  Tenendum  est  apud  hunc  multis  locis,  quibus 
ille  personas  salutantes  introduceret,  salutem  non  dici.  Quod 
quomodo  explicandum  sit,  statim  videbimus. 


Conclusio. 

Comprehendamus,  quibus  rebus  Plautus  et  Terentius  inter 
se  differant.    Cum  Plautus  verba  „iubeo  te  salvere"  ita  usurpet, 
ut  nomen   iuxta  formulam  adponat,   Terentius  pro   verbo   „te" 
nomen  ipsum  inserit.     Ita  formula  Terentiana  familiarior  esse 
videtur.   Cum  apud  Plautum  ex  verbis  ,,salvom  te  venire  gaudeo" 
formula  facta  sit,  eadem  verba  apud  Terentium  proprio  sensu 
intellegi  volunt,   i.  e.   alter  dicere  vult   se  revera  de  adventu 
alterius  gaudere.   Tertiae  personae  salutatio,  quae  apud  Plautum 
tam  saepe  legitur,  apud  Terentium  semel  invenitur.    Gravissimum 
autem  est  Plautum  variis  formulis  salutandi  abundare,  Terentium 
autem  multis  omnino  carere.    Hae  enim  apud  hunc  plane  desi- 
derantur:  saluto,  valuistin  usque,  di  te  ament,  di  dent  quae  velis, 
bene  ambula.    Deinde  vidimus  multis  iocis,  quibus  Plautus  per- 
sonas  salutantes  introduceret,  apud  Terentium  salutem  non  dici. 
Itaque   apud  hunc  multo   rarius   salutatur.     Denique  si  consi- 
deramus  ut  apud   Terentium   ita  in  Graecis   quoque   exemplis 
paucas  varias  formulas  sahitandi  inveniri  et  omnino  raro  salutari, 
verisimillimum  est  hanc  differentiam  inter  Terentium  et  Plautum 
hac  re  explicari,  quod  Plautus  exemplaria  Graeca  libere,  Teren- 
tius  accuratius  imitatur.    Ambo  quidem  veterunt  Graecos:  Sed 
cum  Terentius  ad  verbum  verteret  ita,  ut  pro  salutatione  Graeca 
salutationem,  quae  respondebat,  Latinam  poneret  atque  eis  locis, 
quibus  in  comoedia  Graeca  non  salutabatur,  suas  quoque  per- 
sonas   salutantes  non  faceret,   Plautus  liberrime  exemplaribus 
usus   non   solum   salutationes,    quas   inveniebat,    saepe  mutavit 
formulasque  proprias  suas  et  magnam  sahitationum  varietatem 
in  comoedias  suas  intulit,  vero  etiam  multis  locis  formulas,  si 
deerant  in  exemplis.  ipse  adiunxit.     Quaerentibus  nobis,  quae 
ratio  his  in  rebus  inter  poetas  nostros  et  morem  populi  Romani 
intercedat,   non    dubium   est,    quin   Terentius  usum  Graecum, 
Plautus  morem  populi  Romani  secutus  sit. 


Vita. 

Natus  sum  Curtius  Martinus  Forberg  a  1889  a.  d.  IX. 
Kai.  Mai.  in  vico  Saxoniae  Wahren  iuxta  Lipsiam  urbem  sito. 
Fidei  addictus  sum  evangelicae.  Rudimentis  litterarum  imbutus 
ab  a.  1899  gymnasium  regium  Albertinum  Lipsiense,  cui  pri- 
mum  R.  Richter,  tum  Gerth  praeerat,  frequentavi,  ubi  vere 
a.  1908  maturitatis  testimonium  adeptus  sum.  Deinde  in  nume- 
rum  civium  Academiae  Lipsiensis  referendum  me  curavi,  ut 
studiis  philologis  et  historicis  operam  darem.  Docuerunt  me 
viri  doctissimi  Barth,  Beloch,  Bethe,  Brandenburg,  Brugmann, 
M.  fleinze  f ,  R.  fleinze,  Jungmann,  Koster,  Lamprecht, 
Lipsius,  Martini,  Meister,  Seeliger,  Spranger,  Strieder,  Stud- 
niczka,  Yolkelt,  Wilcken,  Witkowski,  Wundt.  Ad  exercitationes 
historicas  me  admisit  Strieder,  ad  archaeologicas  Studniczka, 
in  seminarium  historicum  me  receperunt  Wilcken  et  Lamprecht, 
in  paedagogicum  Jungmann;  proseminariis  philologis  interfui 
Bethii,  fleinzii,  Martinii,  Meisteri;  seminarii  philologi  regii 
moderantibus  Bethio,    fleinzio,    Lipsio    sodalis  fui   ordinarius 

per  bina  semestria. 

Quibus  praeceptoribus  omnibus  gratam  servabo  memoriara; 
maximas  vero  gratias  ago  Ricardo  fleinze,  qui  in  hoc  opere 
perficiendo  benignissime  consilio  auxilioque  me  adiuvit. 

